Damaca PUNTLAND iyo dayrada Nabad iyo Nolol (5 qodob oo laga calaameeyay dabuubtii Deni) | Hadalsame Media\nHome Maqaallada Damaca PUNTLAND iyo dayrada Nabad iyo Nolol (5 qodob oo laga calaameeyay...\nDamaca PUNTLAND iyo dayrada Nabad iyo Nolol (5 qodob oo laga calaameeyay dabuubtii Deni)\n(Hadalsame) 09 Feb 2020 – Waxaan taxliil gaaban ku samaynaa khubaddii uu madaxweyne Deni ka jeediyay 7dii February, 2020 magaalada Boosaaso xarunta ganacsiga bariga iyo bartamaha Soomaaliya. Deni wuxuu madax ka yahay Puntland (PL). PL waa maamul facwayn oo ah meel dib u dhiska dalka horumar wayn laga gaarsiin karo sida kalana dib u dhacwayn looga keeni karo. Mustaqbalka Soomaaliya wuxuu ku xiranyahay hadba sida PL u dhaqanto haddii PL dib u dhiska dalka hor seed iyo daacad ka noqoto waxban ayaa hagaagaya haddiise ay ka daba wareegto Soomaali halkeeda ayay ooli doontaa.\nMadaxda xukuumadda Nabad iyo Nolol iyo maamulka Puntland waayahaan waxaa u dhexeeyay xurguf siyaasadeed, arrintaan waxay salka ku haysaa Nabad iyo Nolol oo sida badan ka biyadiida rabitaanka maamulka facawayn ee Puntland.\nPuntland waxay leedahay galaangal siyaasiya oo aad u heer sareeya waxayna federaalka u la gorgortami jirtay si adag ayadoo gorgortankaas ku heli jirtay sed bursi farabadan, waxaa taas tusaale u ah in ay aqalka sare ku leedahay xubno sanatorro ka badan xubnaha Galmudug ama Jubaland ay ku leeyihiin aqalka sare, sidoo kale waxaad maalmahaan arkayseen Puntland oo ku doodaysa in federaalku heshiis kula galay 23kii August, 2009 in Puntland la siiyo deeqaha waxbarashada dibadda ee Soomaaliya hesho 25% sidoo kale mashaariicda horumarinta ee deeqaha caalamigaa ee laga sameeyo dalka markasta waxaa inta u badan ku baxdaa Puntland sida ku cad xisaab xirkii xukuumadda ee sanadkii 2018kii.\nSababta keentay in Puntand ay hesho mashaariicdaas qaybta u badan waxaa loo sameeyaa marmarsiyo ay ka mid tahay in Puntland ay awood (capacity) u leedahay in ay fuliso mashaariic waawayn oo aysan fulin karin maamulada kale doodaasina waa mid aan sax ahayn. Maamulada dalku waa ay fulinkaraan mashaariicda Puntland fuliso markii laga reebo maamulka Galmudug oo aan wali diyaarsanayn.\nMadaxda Puntland waxay ku dawakhmeen sad bursi iyo gorgortan laga galti-baxay shacabkoodana waxay ku afjigaan Soomaaliya waxay wax ku leedahay diriqsi nooga danbeeya aan idiin soo dhicinno xaqiina.\nFarsamooyinka ay Puntland adeegsato waxaa ka mid ah in PL federaalka u istaagto meelaha isgoysyadaa sida in ay xeerarka la sameeyo diido ayadoo dhahda nalaa ka lama tashan xeerkaas ka dibna federaalka la gasha gorgortan, sidoo kale isgoysyada ay u istaagto waxaa ka mid ah heshiisyada federaalku galo, sida badan waad ragteen heshiisyada federaalku galo PL way durtaa haddii arrintaas lagala xaajoon waayana way laadaa intii tabarteeda ah, intaas kaliya maahan PL federaalka waxay u istaagtaa isgoyskasta oo ay isleedahay alaylehe halkaan ayuu federaalku jilibka laabi doonaa.\nMadaxweyne Deni wuxuu abaabul siyaasadeed ka wadaa Puntland wuxuuna galabta Boosaaso meel fagaare ah soo dhoobay wasiiradiisii si uu warbaahinta u la hadlo ayakoo gadaal taagan taasoo uu ka lahaa ujeedooyin gaar ah. Deni wuxuu jeediyay khubdad gabaara waclaynaysa oo aan lahayn jahatoosa oo ay abaarsantahay. M. Deni hadalkiisa waxaa ku jiray sida ii muuqatay deelqaaf iyo simbiriraxasho waxaana laga dheehan karay hadal jeedintiisa fariimaha uu Deni rabay kuwo aan ahayn.\nHadaan qodob qodob u dul istaago waxa iiga soo baxay hadal jeedintii Deni;\n1- Hadlkii Deni waxaa iiga muuqday in madaxda Puntland ay ku sarkhaantay gorgartankii siyaasadda ee caadada u ahaa oo kala dhexeeyay dawladda federaalkaa kana go’antahay in ay waxkasta ugu goodiyaan dawladda federaalkaa markay ka biyadiido doonista Puntland. Shirka wadatashigaa ee uu sheegayo Deni wax kale maahan waa gargaraacasho iyo federaalku hanala hadlo wuxuuna ku raadinayaa fursad uu ku furo gorgortan siyaasadeed oo biyadhiciisu yahay sad bursi, haddii federaalku maqli waayo xitaa waa laga yaabaa in uu ku fiiriyo goodin uu ku goodinayo in ay go’ayso PL.\n2- Deni waxaa ka fakaday hadal ahaa “M. Cabdulaahi Yuusuf ayaa Sacrifice u sameeyay Caydiid oo ugu tagay dalkiisa” hadalkaan waa hadal wayn oo aan la dheyelsankarin waxaanse u malaynayaa dadku sida badan ma dareensana sababta hadalkaan uga soo fakaday Deni. Waxbadan ayaad ka maqashaan madaxda Puntiland iyo siyaasiyiinta aan xilka hayn intaba eraga “dalka Puntland” waxaa kaloo ayaduna jirta oo badankeen uu san ka warhayn in dastuurka Puntiland uu qabo in Puntiland ay tahay dal iyo qaran waxayna ku cadeeyay anoo daliil dastuuriya keenaya maqaal aan qoray 29kii May 2019 oo aan ku daabacay blog-ayga https://calicabdalla.blogspot.com/2019/05/dastuurka-puntland-iyo-dawlada.html\nSiyaasiyiinta Puntland waxay u hanqal taagaan oo ay ku qarwaan casiriyahana ay ku cabaan go’itaan aysan ku dhicin una bareeri karin sida bandanna marka ay hadlayaan ayay faruuryaha ka saarantahay waloow ay ka baqayaan shacbiga, waxaana la filayaa in shirkaan uu ku baaqay arrintaas lugu soo hadal qaado ayadoo loogu dhaga waramay lana tijaabinayo shacabka reer Puntland ee dhawrista sharafka iyo midnimada gayiga Soomaaiyeed quluubtooda degtay waxaanan filayaa haddii ay si kulul uga falcelin waayaan markii arrintaas la soo hadal qaado in la tijaabiyay luguna sii wadi doono.\n3- Qodobka kale oo aan dul istaagay wuxuu ahaa hadalkiisii ahaa “Jaamacadaha Muqdisho waxaa laga sheegayay Shabaab dhigaya waxna ku darsanmayno waxa nuucaas ah” arrintaan waxay ii la muuqataa jeesjees waana arrin mudan in shacabka reer Puntland ee garashada badan ay ka daba yimaadaan oo ay raaligelin ka siiyaan shacabka Soomaaliyeed. M. Deni makarafoonada iskuma fiicna haddii uu yimaado miidiyaha jar ayuu ka dhacaa.\n4- Waxaa hadalka Deni laga dhadhaminkaray in Deni soo qufayo abaalkii shacabka reer Puntland Alle hortiis iyo Soomaalinimo ay ku bixiyeen oo uu rabo in uu ku daro waxyaabaha uu rabo in uu ku gorgortamo taasina waa simbiriraxasho oo Soomaalidu dhaqan ahaan wax ay isisiisay xiliyada adag iskuguma manna sheegato, dhan ka kalana diinteena kuma banaana nasiib darro garashaa inta ka noqotay M. Deni wuxuuna soo qufay wixii Soomaali isu gashay asagoo u hadlaya sidii nin dhereg-dhacsanaya.\n5- Qodob kale oo cajiibka ah ee hadaljeedintiisa laga dheehan karay wuxuu ahaa in Deni u ekaa nin gadaal ka baqanaya: sababtu waxay tahay shirka jaraa’id Garoowe kuma qaban arrintaasoo ah mid dadka ku beeraysa su’aalo farabadan, dhanka kale Deni warbaahinta wuxuu soo hor dhoobay wasiirro iyo dadbadan oo laga yaabo in aysan ku raacsanayn siyaasadaan nuucaan ah wuxuuna intaas ku daray xukuumadda ayaa sidaas qabta asagoo raba in uu ra’yulcaamka qaabeeyo.\nWaxaa ayaduna xusid mudan in Deni isku deyeyo in uu shir iskugu keeno koox reer Puntland ah ka dibna uu yiraahdo reer Puntland ayaa isku yimid go’aan ayayna gaareen asagoo kaashanaya siyaasiyiintii wax ka soo diyaariyay dastuurkii aan horay uga soo sheekaynay ee mugidiga badan gelinayay midnimada, sharafka iyo karaamada dhulwyanaha Soomaaliya siyaasiyiintaasoo ka macaasha sasabaynta siyaasadda.\nHadalka galabtay Deni ka jeediyay Boosaaso waxaa ku raacidoona oo u riyaaqi doona kaliya siyaasiyiinta arrintaan ka macaasha iyo goloaha xukuumadda inta ku jira.\nPL waxay door ka soo ciyaartay dib-u-dhiska Soomaaliya waxayna ka shakisantahay in la abaal dhacayo waxaana ka qaldan haddii la baal dhaco wixii saxda ahaa ee ay uga jawaabi leheed arinkaas, siyaasiyiinta PL waxay ka badin la’yihiin in ay cimri tagay ceeb ku sagootiyaan.\nWaxaan xukuumadda Nabad iyo Nolol kula talin lahaa in ay nafteedu is hagaajiso waxaa lugu tuhmayaa tabar darro oo waxaa ka baxay siyaasiyiin rug cadaa ah markaas ka dibna ay la xaajooto maamulada ayadoo carabka u dabcisa maamulada gaar ahaan maamulka facawayn ee Puntland kalana xaajooto wixii lagala xaajoon karo sida ay ii la muuqato markaan waxaa jira waxbadan oo lagala xaajoon karo arrinku sidii hore maahan.\nUmmadda Soomaaliyeed ee hadalkii M. Deni rajo xumada geliyana waxaan ugu laab qaboonjin ahaa, yaysan idin niyad jabin halada siyaasiyiinta muraadka leh ee laga yaabo in ay isku hayaan dantooda gaar ahaan hadalkii Deni ka jeediyay Boosaaso 7dii February 2020 waxaadna ogaataan Deni intaas kuma ekaan doono marka uu qabto shirka uu sheegay wuxuu bilaabi doonaa in uu abaabulo illaa Kismaayo. Waa caadi in lays qabto dalkaanina u burburimaayo labo qofoo is qabatay waligeed ayaa laysi soo hayay.\nUgu danbayntii bulshada rayidkaa iyo dadka wax qora waxaan ku baraarujin lahaa in ay hadlaan oo ay ka marqaati kacaan waxa dhacaya.\nW/Q: Cabdifataax Cali Cabdalla “Imaam”\nPrevious articleKenya oo markale caddaysatay inay FOOWDO u joogto Somalia\nNext articleIsrael oo si kas ah DAAD ugu fatahdey beeraha Falastiin qaarna dhoofkii u diiddey + Sawirro


Xiddiga Kooxda Arsenal ee Mesut Ozil oo gargaar afur ah ka qeybinaya Magaalada Muqdisho – Gool FM\nXiddiga Kooxda Arsenal ee Mesut Ozil oo gargaar afur ah ka qeybinaya Magaalada Muqdisho\n(Muqdisho) 03 Maajo 2020. Laacibka khadka dhexe ka ciyaara ee Mesut Ozil ayaa gargaar loogu talo galay bisha Barakaysan ee Ramadaan waxa uu ka qeybin doonaa meelo ay ka mid tahay Magaalada Muqdisho ee caasimadda Soomaaliya.\nXiddiga kooxda kubadda cagta Arsenal ee Mesut Ozil ayaa ugu deeqay 713,000 oo lacagta Turkish lira ah oo u dhiganta 101,000 oo dollar hay’adda Bisha Cas ee Turkiga si uu uga qeyb qaato ololaha gargaarka muslimiinta bisha barakaysan ee Ramadaan.\nLacagtan ayaa loo adeegsan doonaa in afur lagu siiyo 16,000 oo qof oo ku nool dalka Turkiga, inta lagu guda jiro bisha Ramadan, sida ay sheegtay hay’adda Bisha cas ee Turkiga.\nQoysas ku kala nool Turkiga iyo Syria ayaa sidoo kale 2,000 oo xirmo oo gargaar ah ka heli doona deeqda ciyaaryahan Ozil, halka 90,000 oo xirmo oo afur ah laga qeybin doono Magaalada Muqdisho ee caasimadda Soomaaliya sida ay daabacday wakaaladda Wararka ee dalka Turkiga.\nKerem Kinik oo ah Madaxa hay’adda Bisha cas ee Turkiga ayaa xiddigan ka ciyaara yahay magaalada London uga mahad-celiyey deeqdan, waxaana uu yiri: “Waxaan qeybin doonnaa xermooyinka gargaar ee uu ku deeqay walaalkeey Mesut, waxaana u gaarsiin doona dadka loogu talo-galay sida ugu macquulsan uguna dhaqsiyaha badan.”\nMesut Ozil ayaa asal ahaan ka soo jeeda Waddanka Turkiga oo uu deeqdan soo gaarsiiyey, inkastoo uu ku dhashay kuna barbaaray dalka Jarmalka.\nKooxda Barcelona oo horumar ka sameysay raacdadii ay ugu jirtay xiddig ka tirsan Juventus


HomeWararka CiyaarahaArsenal oo ka fiirsaneysa inay amaah ku qaadato Luka Jovic.\nJanuary 25, 2022 Wararka Ciyaaraha, Suuqa kala iibsiga 0\nArsenal ayaa lagu soo waramayaa inay ka fiirsan doonto heshiis amaah ah ay ku doonayso Luka Jovic wararkii u dambeeyay ee suuqa kala iibsiga bisha Janaayo.\nGunners ayaa u muuqata in ay qiratay guuldaradii kasoo gaartay xiddiga Fiorentina Dusan Vlahovic kaas oo loo malaynayo in uu Juventus ugu wareegayo 56.2 milyan gini .\nMikel Arteta ayaa wali lagu soo waramayaa inuu doonayo inuu keeno weeraryahan cusub ka hor inta uusan xirmin suuqa kala iibsiga ee Janaayo, iyadoo Alexander Isak iyo Dominic Calvert-Lewin loo maleynayo inay ku jiraan raadaarka Arsenal\nHadaba, The Athletic ayaa ku warameysa in Real Madrid ay ka hartay Jovic ay tahay dookh kale oo macquul ah, iyadoo Gunners laga yaabo inay diyaar u tahay inay ka fiirsato heshiis amaah ah oo ay ku soo qaadato ciyaaryahankii hore ee Eintracht Frankfurt.\nWarbixintu waxa ay intaa ku dartay in Jovic uu dhamaystiray caafimaadkiisa iyo ciyaartiisa isku xidhka ay soo jiiteen indhaha Arsenal, laakiin kuwa gudaha jooga ayaa ka walaacsan heerka shaqada difaaca ee 24 jirkan.\nJovic ayaa ku guul daraystay in uu sumcadiisa ku soo bandhigo Bernabeu tan iyo markii uu yimid xagaagii 2019 – waxa uu dhaliyay kaliya 3 gool 47 kulan oo uu saftay – mana uusan bilaaban hal kulan xilli ciyaareedka 2021-22 ee La Liga.\nJovic ayaa dhaliyay hal gool iyo laba caawin 15 kulan oo uu saftay tartamada oo dhan xilli ciyaareedkan waxana uu heshiis kula jira kooxda Real Madrid ilaa xagaaga 2025.


Guddoomiye Mursal : Xukuumaddu waa in ay deg deg u soo gudbisaa sharciga doorashooyinka | Baligubadlemedia.com\nGuddoomiye Mursal : Xukuumaddu waa in ay deg deg u soo gudbisaa sharciga doorashooyinka\nGuddoomiyaha Golaha Shacabk Soomaaliya Maxamed Mursal Sheekh C/raxmaan ayaa ka dalbaday xukuumadda Soomaaliya in ay si deg deg u soo gudbiso sharciga doorashooyinka Qaranka.\nHadalka ayuu guddoomiyuhu ka sheegay munaasabadii furitaanka Kalfadhigga Shanaad ee Golaha Shacabka oo maalintii shalay lagu qabtay magaalada Muqdisho.\n“Si loo dardargaliyo in doorashooyin ay dalka ka dhacaan sanadka 2020/2021, waxaa Xukuumadda la farayaa in si degdeg ah ay u soo gudbiso hindise sharciyeedka doorashooyinka Qaranka”ayuu yiri Maxamed Mursal.\nGuddoomiyaha ayaa intaa ku daray in Kalfadhiggan Shanaad ee furmay xildhibaannada Golaha Shacabka ay horyaallaan howlo badan oo muhiim u ah Qaranka, isaga oo intaa ku daray in sharciga doorashooyinka oo la meelmariyo uu yahay kan ugu horeeya Baarlamaanka laga sugayo.\nHadalka guddoomiyaha ayaa imanaya xili xukuumadda lagu dhaliilayo in ay ka gaabisay howsha diyaarinta sharciga doorashooyinka soo socda, waxaana qaar ka mid ah siyaasiyiinta mucaaradka ay ku eedeeyeen in dowladda kaga mashquushay arrimo kale oo siyaasadeed.


Xog:-Maleeshiyo Beeleed isku abaabulaya si ay u hor istaagaan Hawlgalka Xasilinta Amniga Caasimadda. – Hornafrik Media Network\nMaleeshiyo Beeleed ka caraysan Hawlgalkii ka dhacay Jimcihii Degmadda Kaaraan ayaa ka wada Abaabul dagaal qaybo ka mida Waqooyiga Muqdisho, kuwaasoo doonaya inay is hortaag ku sameeyaan Hawlgalka Xasilinta Amniga Caasimadda.\nWarar ay heshay Hornafrik ayaa sheegaya in Abaabulkan Ciidan ay ku lug leeyihiin Saraakiil Milatari iyo Siyaasiyiin ka soo jeeda Waqooyiga Muqdisho, kuwaasoo ka caraysan siday wax u socdaan. Waxaana la arkayay Maleeshiyaadkan oo isku fidinaya Degmadda Kaaraan.\nGen Qaafoow, C/laahi Macalin Nuur, Ibraahim Sh Muxyadiin, Senator Muuse Suudi Yalaxoow iyo Siyaasiyiin kale ayaa ku lug leh abaabulkan. kuwaas oo u arka Fursad ay ku muujin karaan inay leeyihiin Cudud Ciidan oo wixii ay doonaan ku hor istaagi karaan Muqdisho. Waxayna Ciidamo Milatari ah uga yeerteen Gobolka Shabeeladda Dhexe oo ay fariisimo Ciidan ku leeyihiin 2 Guuto oo ka tirsan Ciidanka Xoogga Dalka Soomaaliya.\nSaraakiishan iyo Siyaasiyiintan ayaa sidoo kale wada isku dayo ay ku doonayaan inay Siyaasiyiinta Koonfurta Muqdisho ku qanciyaan iyagana inay dhinacooda ka sameeyaan Abaabul ciidan. si loo hor istaago Hawlgalka Xasilinta Amniga Caasimadda.\nCiidamadda Isku Dhafka ah ee ka wada Muqdisho hawlgalka Xasilinta ayaa Jimcihii hawl gal ay ka sameeyeen Kaaraan waxay ku soo qab qabteen Maleeshiyaad is hortaagay Mucaawino laga qaybinayay Degmadaasi. Waxaana Hawlgalkaasi ka dhashay Khasaaro dhimasho iyo Dhaawacba leh.\nShariif Xasan oo la kulmay Madax ka tirsan Shirkadda DP World iyo Dekeda Baraawe oo miiska saaran


Gool Dhaliyaashii Ugu Fiicnaa Iyo Kuwii Liitay Chelsea Ee Laga Soo Bilaabo 2000kii Oo La Qiimeeyay. – Gool24.Net\nGool Dhaliyaashii Ugu Fiicnaa Iyo Kuwii Liitay Chelsea Ee Laga Soo Bilaabo 2000kii Oo La Qiimeeyay.\n15/05/2020 Mahamoud Batalaale\nChelsea waxaa u soo ciyaaray gool dhaliyaal aad u badan oo qaar ka mid ahi yihiin xidigo heer caalami ah oo taariikhda kubbada cagta baal dahab ah kaga jira balse waxaa Blues soo maray gool dhaliyaal fashil kaga huleelay Stamford Bridge.\nQiimayn lagu sameeyay gool dhaliyaashii Chelsea ee laga soo bilaabo sanadkii 2000 kii ayaa muujinaysa sida ay weerar yahanadii Blues u soo maray ay u kala duwanaayeen.\nMagacyada waa wayn ee weerarka Chelsea ka soo ciyaaray intii lagu jiray qarnigan 21 aad waxaa ka mid ahaa min Hernan Crespo, Andriy Shevchenko, Didier Drogba, Fernando Torres ilaa Alvaro Morata.\nQiimaynta gool dhaliyaasha Chelsea waxaa shardi u ah laba arimood, mida hore waa in ay gool dhaliyaashani yihiin kuwo kooxda Blues u soo ciyaaray ugu yaraan 10 kulan ama ka badan iyo in ay ahaayeen kuwii kooxda ka soo muuqday laga soo bilaabo 20000 kii.\nMarka labada arimood ee aan soo sheegnay la eego waxaa muddadan Chelsea u soo ciyaaray 25 gool dhaliye laakiin waxay ku kala jiraan laba darajo oo ah qaar guulaystay iyo kuwo fashil la kulmay halka ay jiri karaan kuwo meel dhaxaad ah balse labada qaybood la kala raaciyay.\n22. Mikael Forssell\n21. Carlton Cole\n19. Mateja Kežman\n16. Loïc Rémy\n15. Demba Ba\n14. Andriy Shevchenko\nWaa mid ka mid ah magacyadii waa waynaa ee Chelsea ku soo biiray balse ayna hibadiisu ku haboonaan Stamford bridge. Waxa uu Chelsea u ciyaray 77 kulan oo uu ku dhaliyay 23 gool oo kaliya kadib markii uu kooxda ugu soo biiray 30.8 milyan gini.\nWaxay Chelsea kula soo wareegtay 50 milyan gini kadib markii uu laf dhuun gashay kooxdeeda ku noqday ee waqtigii uu Liverpool joogay laakiin Torres ayaan qaab ciyaareedkiisii Reds u soo min guurin Stamford Bridge.\nInkasta oo uu 45 gool u dhaliyay Chelsea, haddana lacagtii lagula soo wareegay iyo wixii laga filayay marka loo eego ayuuna Torres gaadhin heerkii laga filayay balse waxa uu ku jiraan gool dhaliyaashii ugu fiicnaa Blues ee qarnigan.\nDa’yarka Abraham oo xili ciyaareedkiisii ugu horeeyay ee kooxda kowaad ee Chelsea qaadanaya ayaa si layaableh kaalinta lixaad uga galay gool dhaliyaashii Chelsea ee qarnigan ugu fiicnaa.\nAbraham ayaa 15 gool ku soo dhaliyay 34 kulan xili ciyaareedkiisii ugu horeeyay ee Chelsea wuxuuna si layaableh u soo dhaafay gool dhaliyaan Blues ku soo fashilmay.\n4. Eiður Guðjohnsen\nChelsea ayaa Costa kula soo wareegtay 32 milyan gini laakiin waxa uu markiiba noqday gool dhaliye Blues ay kaga nasatay weerar xumadii kooxdeeda laakiin wanaagii uu Chelsea u hayay waxaa burburiyay Antonio Conte.\nMarkii ay Conte iyo Costa isku dhaceen waxay maamulka Chelsea awoodi kari waayeen in ay xal nabad galyo ah ka dhex abuuraan waxayna taas badalkeeda dhinaca saareen Costa taas oo keentay in Diego Costa uu dib ugu laabtay Atletico Madrid.\nLaakiin Costa oo aan waqti badan joogin Chelsea ayaa saamayntii uu Blues ku yeeshay waxa uu kaalinta labaad ka galay gool dhaliyaashii Blues ugu fiicnaa laga soo bilaabo 2000 kii.\nDidier Drogba ayaa loo doortay gool dhaliyihii kooxda Chelsea ugu fiicnaa laga soo bilaabo 2000 kii laakiin waxaaba lagu tiriyaa kan taariikhda Blues ee abid ugu fiicnaa.\nDrogba ayaa Chelsea u soo ciyaaray 381 kulan wuxuuna soo dhaliyay 164 gool isaga oo Blues kula soo guulaystay 14 koob waana xidiga weerarka Blues uga soo ciyaaray ee ugu saamaynta badnaa qarnigan 21 aad.\nDrogba waxa uu ku suntan yahay koobka kaliya ee Champions League ah ee ay Chelsea ku soo guulaystay sanadkii 2012 kii waxaana loo tixgaliyaa xidigihii ugu fiicnaa ee Premier leugue soo maray qarnigan.


Home Wararka Fahad Yasin oo awoodiisa markale ku muujiyay shirkii xalay uu la yeeshay...\nFahad Yasin oo awoodiisa markale ku muujiyay shirkii xalay uu la yeeshay taliska NISA\nFahad Yasin ayaa maalmihii la soo dhaafay waxa uu ku jiray soo bandhigida awoodiisa isaga oo kulmo kala duwan la qaatay qaar kamida saraakiisa ciidanka ciidanka kala duwan iyo saaxiibadiisaba.\nFahad Yaasiin oo hada ah lataliyaha madaxweyne Farmaajo ee dhanka Amniga , ayaa xalay kulan casha ah oo isugu jiray dhoolatus awood iyo dardaran isugu yeeray dhamaan saraakiisha hay’ada Nabad sugida iyo Sirdoonka Qaranka ee NISA, iyadoo kulanka looga hadlay khilaafaadka hareeyay hay’ada dhexdeeda.\nSida ay noo xaqiijiyeen ilo lagu kalsoon yahay kulanka waxaa ka qeyb galay sidoo kale taliyaha booliska Jeneraal Xijaar, Milatariga Jeneraal Odowaa, Booliska gobolka Banaadir Farxaan Qaroole, taliyaha NISA ee uu magacaabay Farmajao Yaasiin Fareey, Duqa Muqdisho Cumar Filish iyo gacan yaraha 1aad ee Fahad Xildhibaan C/raxmaan Dheere.\nKulanka kahor dhamaan xubnihii madasha soo xaadirtay marka laga reebo Duqa Muqdihso ayaa loo sheegay in ay banaanka uga soo tagaan taleefanada iyo Faraantiyadda ay wataan, si aan wax sawirro ah looga qaadin, maadaama Fahad uu xasaasiyad gaara ka qaaday sawirro baraha buslhaada lagu faafiyay oo todobaadkii hore garoonka Jabuuti looga qaaday\nSaraakiil kulanka fadhiday waxey inoo sheegeen in Fahad Yaasiin uu u muuqday ruux saraakiisha kale ee NISA u soo bandhigayay awoodiisa, isagoo si cad ugu sheegay in NISA aysan gacantiisa marnaba ka bexeynin. Waxa uu saraakiisha u xaqiijiyay in xalka khilaafka madaxda sare ee dalka uu dhadhaw yahay, wuxuuna tilmaamay in Bashiir Goobe iyo Yaasiin Fareey ruux aan aheyn la keeni doono taliska hay’adda NISA.\n“ Wuxuu si cad noogu sheegay in taliyaha NISA aan banaanka laga keeni doonin oo laga soo dhex saari doono oo kaliya saraakiisha NISA ee hadda shaqeysa, wuxuuna tilmaamay in 4-ta talis ciidan ay isaga hadda wixii ka danbeeya hoostagayaan maadaama laga dhigay lataliyaha amniga qaranka” ayuu warbaahinta gaarka loo leeyhay u sheegay sarkaal diiday in magaciisa aan adeegsanno.\nWaxaa Nasiib xumo ah in Fahad Yasin uu kulmo isugu yeerayo saraakiishii ciidanka ee ahayd in Ra’iisal Wasaare Rooble hoos yimaadaan. Tani ayaan ka tarjumeysa in RW Rooble uu maalinba maalinta ka danbeeysa uu sii luminayo karaamadiisa iyo qayimka uu ku leeyahay dowladnimada Soomaaliya.


AKHRISO: Madaxda Galmudug Oo Ku Kala Qeybsamay Go’aankii Xiisadda Khaliijka – Goobjoog News\nAKHRISO: Madaxda Galmudug Oo Ku Kala Qeybsamay Go’aankii Xiisadda Khaliijka\nMadaxda ugu sarreysa maamulka Galmudug ayaa ku kala qeybsan go’aan xalay kasoo baxay xafiiska madaxweynaha maamulkaasi Mudane Xaaf, kaasi oo lagula saftay xulufada Sacuudiga.\nWar-saxafadeed ay si wadajir ah usoo saareen Madaxweyne ku xigeenka Galmudug, Guddoomiyaha baarlamaanka maamulkaasi iyo ku xigenkiisa ayaa lagu sheegay in go’aankii Xaaf aanu ahayn mid wadatashi ku yimid.\nQoraalkooda hoos ka akhriso:\nDhanka kale, madaxweyne Xaaf ayaa xafiiskiisa qoraal gelinkii dambe ee maanta laga soo saaray waxaa mar kale lagu sheegay in Galmudug xaq u leedahay go’aankii ay ka qaadatay xiisadda Khaliijka.\nDastuurka ku meelgaarka ah qodobkiisa 53 aad wuxuu dhigayaa in\n1. Iyada oo la qaddarinayo nuxurka iskaashi ee lagu shaqaynayo, xukuumadda Federaalku waa in ay Dawlad- goboleedyada kala tashataa wada-xaajoodyada la xiriira kaalmada dibedda, ganacsiga, cahdiyada ama arrimaha muhiimka ah ee la xiriira heshiisyada caalamiga ah.\n2. Marka ay wada-xaajoodyadu si gaar ahaan u saamaynayaan danaha khuseeya Dawlad- goboleedyada, xukuumadda Federaalku ergada wada-xaajoodka geleysa waxaa kaabaya wakiillo ka socda Dawladaha xubinta ka ah Dawladda Federaalka.\n3. Xukuumadda Federaalka marka ay ka hawlgelayso wada- xaajoodyada, waa in ay isu aragtaa xilgudashadeedana ka muuqtaa in ay tahay ilaaliyaha danaha Dawladaha xubinta ka ah Dawladda Federaalka.\nDawlada Federaalka ah kuma salayn go’aanka ay ka qaadatay khilaafka Khaliijka xiriirka soo jireenka ah iyo danta joogtada ah ee kala dhaxaysa Dawladaha Sacuudiga, Masar, Imaaraadka Carabta iyo Baxrayn. Taa bedelkeeda waxay ka doorbiday in ay taageerto Dawlada Qatar oo taageerta kooxaha aragagexisada ah, iyadoo loogu aabul naqayo qarashkii ay ku bixisay doorashada Madaxweyne Farmaajo ee uu garwadeenka ka ahaa Agaasimaha Xafiiska Madaxweynaha Mudane Fahad Yaasiin. Waxaana go’aanka u qaadanay in aan ilaalino xiriika Istiraatiiji iyo kan diblomaasiyadeed, danaha Ganacsi iyo kan Diineed ee Soomaaliya kala dhexeeya dawladaha afarta ah.\nWaxaan uga digaynaa Dawlada Federaalka faragelinta qaawan ee ay ku hayaan maamulka Galmudug. Waxaa wax laga xumaada ah in ay Galmudugu la soo dhexgalaan kala qoqobid iyo caadifad qabiil. Galmudug uma dulqaadan doonto faragelinta iyo dhiilada qabiil ee ay Madaxweynaha iyo Raysalwasaaruhu horay ugula kaceen Hirshabelle.\nWaxaan ugu baaqaynaa Siyaasiyiinta, Odyaasha, Waxgaradka, Aqoon yahanka, Ganacsatada, iyo Culimada kasoo jeeda Galmudug in ay meel uga soo wada jeestaan si wadajir ahna uga hortagaan daandaansiga iyo dhiilada lagu hayo Shacabka Iyo Dawlad Goboleedka Galmudug.\nGolaha Wasiirada Oo Ansixiyey Siyaasadda Guddiga Ammaanka Iyo Difaaca Xeebaha Soomaaliya\nQarax Khasaare u Geystay Shaqaale Ka Tirsan Jaamacadda SIMAD\nHiaypk wudpks 5 mg cialis generic cialis india\nNnikes gtecha Cialis mail order cialis professional\nKvnzle zohotv Buy discount viagra cialis online\nFcnmhm kowyqw Drug viagra canadian pharmacy online\nOxljke lnimwr Brand name cialis overnight cvs pharmacy\nDhxsam tnmmds canada pharmacy Tlorw...\nWesiqn vydhht best online pharmacy Oglwn...\nrevatio vs viagra sildenafil generic...\nBewzxh kcgcyv walmart pharmacy Lrayt...\nAbalcr hidqza canadian pharmacy online Fdqat...


Agoonta ha ka inkaarsan...!!\nHeshiis-shaqo( Caqdi-camal ) ayaan la saxeexday Wasaaradda W. iyo Barbaarinta ee dalka Yemen, sannad dhexdaas ahaa; kaas oo macallinnimo la iiga hawl-geliyay Gobolka "Xaja" ee isagu ku yaalla dhanka Woqooyi-Galbeed ee Sanca.\nDugsiga aan ku meeleysnaa, ayaa wuxuu ku yaallaa deegaanka buuraleyda ah ee "Washxa", kaas oo dhinaca ku haya xadka uu dalka Yemen la wadaago dalka Sacuudiga. Waxay nolosha dadka deegaankaasu ku tiirsan tahay: dhaqashada Xoolaha,Ganacsiga iyo Beero-falasho u badan kuwa Qaadka, iyo weliba soo saarka Malabka Shinnida.\nMaalin ayaa goor ay xisaddii 3-aad soo dhammaatay, laguna jiray xilliga Quraacda, ayay dagaallameen laba Arday oo dhowr iyo toban jirro ahaa; kuwaas oo aan dherer iyo lixaad kale toonna is-dheerayn.. Ka-dib, annagii macallimiinta ahayn, ayaa kala dhex-galnay oo kala canaanannay labada Wiil.\nLabada arday ee dagaallantay midkood wuxuu ahaa "Agoon", aad ayuuna u akhlaaq iyo aqoon fiicnaa. Ardayga kale, waxaa dhalay nin aad u xoog weynaa, dhaqaale-ahaanna iska ladnaa, oo muddo ka soo fara-qabsaday ganacsi uu gudaha Sacuudiga ku heysan jiray.\nDaqiiqado ka-dib, markii uu dhammaaday dagaalkii labada arday iyo heshiisiintoodiiba, ayaa waxaa soo caga-dhigtay; Xoog-weynihii aabbaha u ahaa labada arday midkood. Salaan ka-dibna wuxuu toos u abbaaray Ardaygii Agoonka ahaa. Laad, Feer iyo Dhirbaaxo ayuu isugu daray "Agoonkii".\nAnnagii macallimiinta ahayn, Ardadii iyo dad kaloo isu soo baxay, ayuu yaabkii naga dhammaaday:-Waa maxay ninka weyn ee dilaya Agoonka yar ?!!- ayaa la wada yiri.\nXoog-weynuhu wuu isla sii qumanaa oo caaytamayay, Agoonkiina wuxuu ku barooranayay oo lahaa:-"Haddii uu Aabahay noolaan lahaa,ima uu dileen doqonkan". Illintii ayaannu ka tirnay Agoonka,waxaannuna ku niri:-"Iska aamus oo ha ooyin, hadduusan aabbahaa noolayn, ilaah baa jooga, oo ma dhinte ah, isagaana ku kaafiya:...!!.\nMr.Xoog-weyne,waxaannu u dhiibnay Booliska degmada, dhowr cashuuna xirnaa. Waxaa laga qaaday Ganaax-lacageed. Wuxuu xaal-marin siiyay macallimiinta iyo Odayaasha deegaanka. Xooluuna qalay, laakin intaas oo dhan ma ayan daweyn,mana ayan raalli-gelin Agoonkii loo itaal sheegtay; caradii Eebbana halkeeda ayay ahayd..!!.\nIntii uusan dhammaan Sannad-Dugsiyeedkii, ayaa xag Allah looga yimid "Aw-Xoog-weyne". Gacantiisii midig oo uu Agoonka ku darbeeyay ayaa qallashay(dhimatay). Dhinaciisii midig ilaa Kellida ayuu asiibay Cudur aan heybtiisa la aqoon. Saxaradii iyo Kaadidii ninka ayaa iska diiday in ay dibadda u soo baxaan.\nTakhaatiirta waaweyn ee Cisbitaallada "Xaja", "Sacda" iyo "Sanca" oo isugu jira Yemen,Masaari,Ruush iyo Jarmal iyo qalabkii casriga ahaa ee ay adeegsanayeen, ayaa irrid u yeeli kari waayay Cudurka asiibay "Xoog-weyne".Maalmo ka-dibna, tii rabbi ayaa soo gaba-gabowday oo xanuunkii iyo taahii ayuu la geeriyooday.\nOday Deegaanka "Washxa" ka tirsan oo Sanca iigu warramayay ayaa igu yiri:-"Ustaad, arrintu intaas kuma ay koobnaan, wiilkii weynaa ee ninkana cudur "Kud" ah ayuu ku baxay,Xaaskii iyo Caruurtii yar-yarayd ee Xoog-weynana, xanuunno aan la aqoon bay la yaallaan, waxaannuna kaba baqaynaa in ay reerku meesha wada-banneeyaan, lana waayo guud ahaanba firka(faraca) Xoog-weyne".\nDiinteenna ayaa ka digta dulmiga, xad-gudubka iyo wax u dhimidda Agoonta ama xoolahooda oo lagu cuno xaq-darro. Dhanka kale, waxay Diintu bogaadinaysaa oo dhiirri-gelinaysaa: u adeegidda, kaalmeyn, quudinta, xannaaneynta iyo kafaala-qaadidda Agoonta. Jannada ayaana loogu bishaareeyay ruuxii wanaaggaas geysta....\nFaafin: SomaliTalk.com | Sept 9, 2008


Xog culus odowa iyo tiicey oo kursiga beesha saleman loolan adag ugu jira iyo lacago badan oo cadaado soo galay | HOBYOMEDIA\nHome WARARKA GALMUDUG Xog culus odowa iyo tiicey oo kursiga beesha saleman loolan adag ugu...\nMadaxweynihii hore ee maamulka Ximan iyo Xeeb Maxamed Aadan Tiiceey oo laga og yahay qeybo kamid ah deegaanadda Galmudug markii ay dadku ahaayeen maamul la’aan ayaa hadda isku soo sharaxay xilka Xildhibaannimo oo uu ku matalayo Reer Cadaado.\nTiicey ayaa ku dagaal tagaya hal ku dhigga ah (Waxqabad lasoo tijaabiyey) taasoo ka dhigan in dadka mar kale la xasuusiyo siduu dowladnimada iyo nidaamkeeda uu ugu soo dabaalay maamulkii uu hoggaamin jiray.\nMar ayaa loo xiray inuu ahaa hogaamiye naas muujiyey burcad badeeda Soomaalida inkastoo sanado uu Dalka dibadiisa ku xirnaa lasoo daayey.\nMagaalada Cadaado ayaa lacag badan ku wajahan tahay oo la doonayo in lagu kala jiito ergada xildhibaanada soo dooraneysa.\nXildhibaanimada Beesha reer xaaji saleebaan ayaa sanadkaan hardan adag loo geli doonaa xilli odawaa heysto kalsooni dib usoo laabasho.\nPrevious articleAkhriso maxaa sababay in Qoor Qoor & Lafta-gareen ay Muqdisho isaga tagaan & Ujeedka\nNext articleXog cusub oo laga helay Safar Qarsoodi ah oo uu DENI ku tegay Imaaraadka Carabta + UjeedkaIch


XOG: Maxaa ka soo baxay kulankii maanta dhexmaray Madaxweynaha HirShabeelle Waare iyo James Swan? | HalQaran.com\nHome Wararka Maanta XOG: Maxaa ka soo baxay kulankii maanta dhexmaray Madaxweynaha HirShabeelle Waare iyo...\nXOG: Maxaa ka soo baxay kulankii maanta dhexmaray Madaxweynaha HirShabeelle Waare iyo James Swan?\nJowhar (Halqaran.com) – Madaxweynaha maamulka Hirshabeelle, Mudane Maxamed Cabdi Waare iyo Ergeyga gaarka ah ee Qaramada Midoobay u qaabilsan Soomaaliya, James Swan ayaa kulankoodii labaad muddo toddobaad ah ku yeeshay xarunta maamulka Hirshabelle ee Jowhar.\nSidoo kale, kulankan waxaa goobjoog ka ahaa Ergeyga Midowga Yurub ee Soomaaliya, Nicolas Berlanga, Ku xigeenka wakiilka gaarka ah Midowga Afrika, saraakiil ka socotay Urur goboleedka IGAD.\nShir jaraa’id oo ay si wadajir ah u qabteen Madaxweyne Waare iyo Ergeyga gaarka ah ee Qaramada Midobaay James Swan ayaa waxa ay ku faahfaahiyeen kulankii ay yeesheen.\n“Waxaan Ka wadahadalnay arrimo ay ka mid yihiin amniga, samafalka, guud ahaan xaalada dalka iyo arrimaha doorashooyinka 2020ka.”ayuu yiri Madaxweyne Waare.\n“Wadahadalo aad u qoto dheer ayaan yeelanay annago dhinacyo badan ka hadalnay”ayuu sii raaciyay Madaxweynaha Hirshabelle.\nSidoo kale Ergeyga gaarka ah ee Wakiilka Qaramada Midoobay James Swan oo hadlay ayaa sheegay.\n“Waxaan halkan nimid aniga iyo wakiilo ka socda Midowga Afrika,Midowga Yurub iyo IGAD caasimada Hirshabelle markii labaad ayaan nimid annagoo wadatashiyo la yeelanayno arrimaha Federalka iyo weliba doorashooyinka 2020.”ayuu yiri James Swan.\nSidoo kale wuxuu hadalkiisa sii raaciyay Mr. James, ‘‘Waxaan la hadlaynaa dhinacyada kala duwan ee qeybaha bulshada, hogaamiyaasha bulshada si aan u ogaano fikradahooda la xiriira arrimaha doorashoyinka, horumarinta bulshada iyo ammaanka‘‘.\nKulanka maanta dhexmaray madaxweyne Waare iyo Wakiilka Qaramada Midoobay James Swan


Amarka howlgalka Amisom ee Hiiraan iyo Galgaduud oo la bixiyey – Mareeg.com somalia, World News and Opinion.\nAmarka howlgalka Amisom ee Hiiraan iyo Galgaduud oo la bixiyey\nA warsame 10 March 2014 4 April 2019\nMuqdisho – Mareeg.com: Taliska ciidamada AMISOM ayaa faahfaahin ka bixiyay sida ay u socdaan howlgallada ka dhanka Alshabaab ee ciidamada Midowga Afrika iyo kuwa Soomaaliya ka bilaabeen qaar ka mid ah gobollada.\nAfayeenka ciidamada Midowga Afrika ee AMISOM Col. Cali Aadan Xumad oo la hadlayay waraabahinta ayaa sheegay in howlagaladda ka dhanka Alshabaab ay bilowdeen, islamarkaana la bixiyey amarka howlgalka qeynta 4-aad oo ah Hiiraan iyo Galgaduud.\n“Howlgalka qeybta afaraad ee Hiiraan iyo Galgaduud ayaa bilaabanaya, amarkaas waa la bixiyey, madaxda Muqdisho joogta ayaa siiyay qolo kasta amarka iyo farsamada looga baahan yahay”ayuu yiri Col. Cali Aadan Xumad oo la hadlay VOA.\nCol. Xumad ayaa sheegay in AMISOM ay la dagaalameyso cid kasta oo hor istaagta, waxaana uu tilmaamay in Al-Shabaab awoodooda ay daciiftay, isagoo xusay in qeybta ugu weyn ee howl galkan ay leeyihiin ciidamada dowladda oo tababaro la sii siiyay.\n“Qolaba sida ay u dhaqaaqeyso waa taqaa, waxay wada leeyihiin ciidamo Soomaaliyeed oo tababar la soo siiyay, waxaa la muujinaya mas’uuliyada dowladda ka leedahay howl galka”ayuu yiri Afhayeenka AMISOM.\nAfhayeenka ayaa sheegay in howlgallada ay yihiin kuwa isdaba jooga ah oo dalka oo dhan ciidamada qalabka sida oo gacan kaherlaya kuwa AMISOM ay ugu saarayaan maleeshiyaadka Al shabaab iyo kuwa ajaaniibta ah ee iyagu iska leh fikradaha gurracsn ee lagu dhibaateynayo shacabka Soomaaliyeed.\nCol. Xumud oo hadalkiisa sii wata ayaa intaasi ku daray in dagmooyinka dhawaan ay gacanta ku dhigeen ciidamada ay ka jiraan dhibaatooyin xagga nolosha ah oo heysata dadka kudhaqan dagmooyin ay ka mid yihiin dagmada Xudur iyo degaanno kale kuwaasi oo dadka ku dhaqan ay dhibaato ku hayeen maleshiyada Al shabaab.\nDagaalka ka dhanka ah Alshabaab ee bilowday todobaadkii hore ayaa looga qabsaday degmooyinka Xudur, Rabdhuure, Waajid oo ka wada tirsan Bakool iyo Buurdhuubo oo ka tirsan Gedo.\nRaysul wasaare Cabdiweli: Alshabaab Wey Sii Liicayaan\nSomalia:Afgoye conference approves draft constitution for the Shabelle State of Somalia\nCategories Select Category Af Soomaali (10,684) Africa (2,396) Algeria (4) Angola (11) Burkina Faso (1) Burundi (14) Cameroon (32) chad (7) congo (61) Djibouti (29) Egypt (68) Eritrea (48) Ethiopia (175) gabon (2) gambia (6) Ghana (21) guinea (1) Guinea-Bissau (4) Ivory Coast (5) Kenya (272) Liberia (23) Libya (76) mali (8) Mauritanian (1) Morocco (20) Namibia (2) niger (8) Nigeria (55) rwanda (15) Sierra Leone (13) South Africa (91) south sudan (94) sudan (41) Tanzania (16) Tunisia (10) uganda (55) Zambia (16) Zimbabwe (27) Asia (427) Afghanistan (19) Bangladesh (4) china (218) India (24) indonesia (12) Malaysia (1) mynamar (6) north korea (2) pakistan (17) Philippine (3) Singapore (1) Australia (16) Business (291) Business (6) canada (1) Economy (168) Editorial (521) Education (39) Entertainment (67) Europe (628) Austria (9) belgium (1) France (26) German (38) Ireland (3) Italy (17) Rusia (35) spain (37) turkey (43) Ukraine (4) United Kindom (185) Exclusive (7) Fashion (4) Featured (8,331) Food (54) Health (241) Horn of Africa (165) Islam (84) Mareeg العربية (3) Middle East (400) Iran (16) Iraq (37) Israel (58) kuwait (4) qatar (10) Saudi Arabia (58) syria (40) UAE (11) Yeman (29) Notices (6) Opinion (59) Our Contacts (1) politics (54) Science (67) Senegal (2) sheeko-jaceyl iyo love (5) sidebar (3) Somalia (5,460) Archive of mareeg (12) Sports (290) technology (58) travel (8) ubax-sheeko.htm (1) Uncategorized (251) United states of america (254) World news (599) PARAGUAY (1) Venezuela (4)\nLatest: UN Security Council adopts resolution to keep piracy off Somalia


Maqaal: Muranka Madaxda Dawladda\nYaa yiri ISBADAL baa dhacay? Yaayiri marxalad cusub baa la galay? Yaa yiri murankii waa laga gudbay? Yaa yiriProfyadanayaa wax tari kara? Yaa yiri khilaafkii baa dhammaaday? Yaa yiri is qabqabsigii baa idlaaday? Yaa yiri ismaandhaafkii baa haray? Yaa yiri waxaa la galay xilligii dib u dhiska dalka iyo dib u deginta dadka? Yaa yiri waxaa la gaaray bisayl siyaasadeed? Yaa yiri AL baa laga xoroobay? Yaa yiri … Yaa yiri… Yaa yiri….\nInaan weydiimahan dhigo inay dani ii sheegtay ka sokow, waxaan is leeyahay durbaankii la gaaracayMaalinnimadii Talaadada ee 28-ka bsihii Agoosto, ee la doortay Guddoomiyaha Baarlamaanka mudane Jawaari, 10kii bishii Sebtembre, ee la doortay Madaxweyne Xasan Sheekhiyo 06-dii bishan lagu jiro, ee la magaacabay Mudane Saacid, daxashii ka dhalatay iyo mirirkii uu maanka u gaystay kolleey kama goyn kartide, armaad ugu yaraan burush Timo yix ka jilic marisaa, Suujinadu inaysan qaadmayn ma moogi, balse, waxaan is leeyahay armaysan ka darayn “Cayri caymo ma diiddee!”\nSi aan digasho loogu qaadan, bal aan soo reebo qayb aan is iri, marka laga soo tago daacadnimada ay u dhahaan waxaa u wehliya duruufo qallafsan oo dalka ku soo maray,Kacaankii Luggooyo ee maalmahan la xusayeyna u gaystay, hadday dibadaha tageenna aan dayr fiican iyo daryeel wacan midna helin, dibna aaan loo soo gurya noqon karin, illeen Duqii waxaa ka daba maray lama arag iyo lama maqale.\nMarka aan afeeftaa dhiibto ka dib, haddaan maalin walba u joogno warin wax dhacay ama la sheegay, ee aannaan la imaan caqli aan ku miisaanno sida, qaabka iyo hannaanku wax u dheceen ama loo dhahay, waxaa hubaal ah in maalin walba ay nala soo gudboonaynso midda hadda taagan oo kale, maxaa yeelay hore ma aannaan eegin, haddana ma aannaan eegin, gadaalna ma aannaan eegin, hawtul hamag iyo hayaan aan hadaf lahayn. Dunidaan isdaba mari\nMiraheeda weeyaan! Ayaandarrada jirta baa ah, qormadu inay ku soo aadayso iyada oo wali ay socdaan mashxaradaha loo dhigayo kuwan is khilaafsan, waaba iga weydiin, ma mudan yihiin in loo alalaaso? Hadday taa haa, waa DHILAALKA DHAQANKAwax noogu hagaagi la’yihiin, illeen waxaanba u sacbinnaa wixii dhibkeena ah oo kaliya, haddiise ay maya tahay, maxaana keenay in loo sacbiyo? Muruqeenna kala maqan\nMiraheeda weeyaan! Waxaa muran ugub ama curdun ah ka dhex taagan yahay Madaxeyane Xasan Sheekhiyo Wasiirka 1-aad Saacid, waxaa la isku mari la'yahay tirida Golaha Wasiirrada laga dhigayo, Sagaal ama Toban waxaa ku dhaggan Madaxweyne Xasan, oo dabcan loo qiilin karo, balse, aanan anigu wali arag qiil i qanciya ama lala soo shir tagi karo, ugu yaraan Shan iyo Toban ilaa Siddeen iyo Toban waxaa taagan Wasiirka koowaad Saacid, oo ah sida caqligu keenayo.\nMarka laga soo tago yaa qumman yaa qaldan? Ma tahay xilli ay murmaan? Ma isla qaateen waqti ay isku qilaafaan? Ma wadaageen aragtiyo kala duwan ee ku addaan: Nidaamka Beelaysiga "Federalka"\nDhammaystirka dhismaha dawladda IWM? Marka warcelinta weydiimaha la isku soo duubo, waxay wada noqonayaan waa “MAYA” haddana, maalmihii la magacaabay weydiimo taagnaa baa jiray oo dhacdadan oo kale baajin lahaa inay dhacdo waa haddii la isweydiin lahaaye, sida aan hore la isugu weydiin bay iminka u maqan yihiin isla weydiimahan sare ku xusuni, marka laga reebo jawaabta iska cad ee ka imaan karta. Anigaa masuul ka ah\nMiraheeda weeyaan! Koobidda tirida Golaha Wasiirrada soo socda, waxay qayb ka tahay dhammaystirka qaab dhismeedka Dawladda Soomaaliyeed, balse, taa macnaheedu ma ahan in tirada dhanba lagu soo koobo Sagaal ama Toban, kaba sii darane, ma ahan in Maxdaxweynuhu tira tobnaad ku taagnaado, haba ku taagnaadee, markii hore ayey u ekayd inuuTarriiqad afka ka tolan ku taabto Ra’iisul Wasaaraha, waligeedba xilli aan la mudnayd ayaa afka la meermeershaa.\nMarka laga soo tago Gobollada dalka ee maamulladu ka dhisan yihiiniyo kuwa aysan ka dhisnayn, haddaan Dawladdu Muqdisho talo ku lahayn Amisom la’aanteed, saw ma ahayn inay xoogga saarto sidii ay u badin lahayd ciidanka jaad walba uu yeelan karo, inta ay isku mashquulin lahayd tiraynta Golaha Wasiirrada? Alla maxaa la isku war la’ yahay!\nHaddii aysan wali aragti ka haysan ama ku soo bandhigin sida laga yeelayo ciidanka Kenya ee waqtigii ay ka midka ahaayeen ciidanka Amisom ka dhacay, haddii aysan wali mawqif ka qaadan sida laga yeelayo deegannadaJubbooyinka, ee dhawaan Alshaabab isaga bexeen, ee aysan cidna ka qarsanayn damaca ku jira Kenya ee ku aaddan hadday noqoto maamulka deegaanka ama dhaqaale ahaanba.\nHaddii aysan wali aragti ka haysan kuna soo jeedin sida laga yeelayo ciidanka Amisom qudhiisa, oo aysan wali caddayn xilliga uu baxayo iyo xitaa qaabka uu ku shaqaynayo, marka laga reebo in loo oggolaaday ka gadaallanka deeganno ka baxsan Muqdisho, haddii aysan wali soo bandhigin qaabka loo suugayo ammaanka Muqdisho iyo guud ahaan dalkaba, oo maalin walba lagu dilo waxgaardka Soomaaliyeed, ee isugu jira Saxafiyiin, Abwaanno, Fannaaniin, Odayaal, GanacsatoIQB, maxay is khilaafaan?\nHaddii markii hore laga cawday in dawladdii hore ay saamayn ku lahaayeen niman la yiraa AALASHEEKH oo xitaa Mahiga mar xusay, middan marka laga soo tago saamaynta ay DAMJADIID ku leeyihiin, waxaysanba soo dhaafayn afarta la magacaabay iyo irridaha ay ku jiraan, maxaa yeelay dal laguma maamulo ANAA IRI IYO IMA DHAAFTO!Midda socotana waa taa oo kale, ee armay ka fiirsasho u baahan tahay kuna habboon tahay?. Muran dawlad noqon waa\nMiraheeda weeyaan! Madaxweynuhu markuu tirada Sagaal ama Toban ku dhagayo, waxay ahayd markuu magaalada Kampala ku qaabilayey madaxda Uganda iyo Kenya, inuusan iska soo fariisan ama iska soo istaagin goobtii uu ka dhacayey shirku astaan la’aan, halka madaxda kale uu mid walbaa garabkiisa surnaa calankiisa, keennuse meesha ka maqnaa! Maamul aan hoggaan qabin\nMiraheeda weeyaan! Arrinta kale ee muhimka ah baa ah, dunida waxaa xeer u ah, marka mudane Guddoomiye ama MadaxXisbiku guulaysto xilka Madaxweynaha inuu iska casilo xilkii uu u yahay Xisbigaa, xaalka waddanka marka lagu dabbaqo, madaxweyne Xasan wuxuu Guddoomiye u ahaa Xisbiga Nabadda iyo Horumarka “PDP” walina lama hayo meel uu xilkaa ku wareejiyey sidii loogu shubay xilka Madaxnimada.\nDhanka kale, haddii wax lagu murmo ay jiraan waxaan dhihi lahaa waa dhaarin la’aanta Guddoonka Baarlamaanka, ee uu ugu horreeyo Mudane Jawaari, taa uu ka hadlay GuddoomiyahaMaxkamadda sareAvvocato CaydiidIlka Xanafisagoona waliba ka cawday arrintaa oo yiri: “Gudoomiyaha Baarlamaanka iyo waliba ku Xigeennadiisa ayaga ayaanba ahayn Sharci! Sababtoo ah ma dhaarin, sidaa darted, waxay ku joogaan Sharci daro!”. Maarayn xumaataa\nDhammaad. F.G:Dhammaan tuducyada aan ku soo qaatay qormada, dhawaan ayey maanso dhammaystiran ku soo bixi doonaan. Bashir M. Hersi


DF oo shaacisay qorshe laga lahaa weerarkii shalay lagu qaaday xerada XALANE | Xaysimo\nHome War DF oo shaacisay qorshe laga lahaa weerarkii shalay lagu qaaday xerada XALANE\nDF oo shaacisay qorshe laga lahaa weerarkii shalay lagu qaaday xerada XALANE\nDowladda federaalka Soomaaliya ayaa qoraal ay soo saartay uga hadashay ujeedka laga lahaa weerarkii hoobiyeyaasha ahaa ee shalay Al-Shabaab ay ku qaadeen xerada Xalane ee ay degan yihiin hay’adaha caalamiga ah iyo safaaradaha.\n“Weerarkan fuleynimada ah waa isku day la doonayo in lagu wiiqo taageerada muuqata ee bulshada caalamka iyo dadaalkooda ku aaddan dhismaha nabadda iyo xasilloonida Soomaaliya,” ayaa lagu yiri qoraal kasoo baxay dowladda.\nQoraalka ayaa intaas ku daray “Weerarkan hoobiyeyaasha ah ayaa cadeynaya iskudayada taagta daran ee argagixisada oo miciin biday in ay beegsadaan samafaleyaasha u yimid dalka si ay u caawiyaan shacabka Soomaaliyeed, gaar ahaan dhinacyada gargaarka binu aadantinimo, kadib markii ay u midoobeen dowladda iyo shacabka Soomaaliyeed sidii ay dalka uga sifeyn lahaayeen argagaxisadaas.”\nDowladda ayaa sheegtay in weerarkaas aanu ka weecin doonin qorsheyaasha mideysan ee lagu wajahayo argagixisada, sida lagu yiri qoraalka.\nDowladda ayaa sidoo kale sheegtay inay sare u qaadday feejignaanta amni, islamarkaana ay baaritaan dhammeystiran ku sameyn doonto weerarkan hoobiyayaasha ah.\nWeerarka ayaa yimid ayada oo la filayo in dhowaan xerada Xalane ay marti-geliso kulan ay goobjoog ka tahay beesha caalamka oo dhex-mari doona madaxda dowladda federaalka iyo kuwa dowlad goboleedyada, kulankaas oo looga hadlayo muranka ka taagan doorashooyinka Soomaaliya.\nWaxaa shalay magaalada Muqdisho soo gaaray madaxweynaha Jubaland Axmed Madoobe oo ka mid ah madaxda kulankaas ka qeyb galeysa.


Senator sheeko yaab leh ka qoray Dood dhex martay Dowladda Farmaajo & Dastuurka dalka [Akhriso] | Goobjooge.net: Somali News, Somalia news Analysis.\nSenator sheeko yaab leh ka qoray Dood dhex martay Dowladda Farmaajo & Dastuurka dalka [Akhriso]\nSheekadan waxaa ay dhex-martey xukuumadda uu hoggaaminayo Madaxweyne Farmaajo iyo qodobbo ka mid ah dastuurka. Sidan ayayna u dhacaysaa:\nDastuurka Qodobka 50: Mabaadii’da federaalka waxaa ka mid in xukuumadda federaalka iyo kuwa dawlad gobolleedyada ay joogteeyaan xiriiro iskaashi, istaageerid, kuna dhisan dareen midnimo qaran wixii khilaaf ahna lagu xalliyo wadahadal iyo dib-u-heshiisiin.\nXukuumadda: Gebi ahaanba waa in laga takhalusaa nidaamka federaalka si awoodda gacanteenna ugu soo dhacdo. Waxaan la dirireynaa dawlad gobolleedyadyada dadkana waan nacsiineynaa federaalka arrintaasna meel fiican ayay noo mareysaa. Haddii laga fursan waayo waxaan dawlad gobolleed kasta gaynaynaa mid anaga aan magacowno oo naga amar qaata waxaana ku tijaabinaynaa Koonfur Galbeed.\nQodobka 69: Awoodda Baarlamaanka Federaalka waxaa ka mid ah laxisaabtanka iyo korjoogteynta dhammaan hay’adaha Dawladda.\nXukuumadda: Maya wax aan ammaan ahayn ma oggolin. Gudddoonka iyo Guddiyadabahaddii ay isku dayaan la xisaabtan, motion ayaan ka keeneynaa (Jawaari), waankala jabinaynaa waana kala direynaa (Guddiga Maaliyadda).\nQodobka 70: Xildhibaanada Baarlamaanka Federaalka waxaa ay leeyiihiin xasaanad, dhibaatana kama soo gaari karto fikradooda ama codkooda.\nXukuumadda: Mayeey, xasaanad wax la yiraahdo ma jiraan, xildhibaankii naga ra’yi duwanaada waan weerareynaa waxaana ku shaabadeynaynaa QARAN DUMIS (Senator Cabdiqaybdiid oo kale).\nQodobka 92: Xilka ka qaadista Madaxweynaha waxaa soo jeedin kara 1/3 Golaha Shacabka marka lagu soo eedeeyo denbiyo culus iyo ku xadgudub Dastuurka.\nXukuumadda: Mayeey waxaas waa Qaran dumis, dulmi iyo Dawlad-diid. Xoriyaddan ka qaadeynaa xabsina waan dhigaynaa qofkii waxaas ka shaqeeya sida Mursal oo kale.\nQodobka 109A: Waa in la sameeyaa Golaha Adeegga Garsoorka oo uu ku jiro Garsooraha Maxkamadda Dastuuriga.\nXukuumadda: Maya, Haddii Golahaas la sameeyo awoodeena ayaa hoos u dhacaysa maxkamad ayaana nala soo saarayaa sidaas darteed ha sugin Golahaas iyo Maxkamad Dastuurba.\nQodobka 4: Shareecada Islaamka ka sokow, aniga ayaa ah Sharciga dalka ugu sareeya xukuumaduna waa inay ii hogaansantaa.\nXukuumadda: Maya waxaas oo dhan inaan bedelno ayaan rabno oo aan wareegto ku maamulno wadanka.\nDastuurka: Ma saas baa, kuwo i ixtiraamo Allah keeno\nW/Q: Xuseen Shiikh Maxamuud\nSanatar ka tirsan Aqalka Sare\nPrevious articleMadaxweynaha Eritrea oo lagu soo dhoweeyay Garoonka Diyaaradaha Magaalada Muqdisho\nNext articleWasiirka Xoosh oo farriin culus u diray Guddoomiye Mursal; “Kuma biiri kartid Xisbi..” [AKHRISO]


Miyey diyaar u noqon doonaan xiddigaha Alisson iyo Fabinho kulanka soo socda ee Chelsea? Tababare Klopp ayaa ka jawaabaya – Gool FM\n(Liverpool) 01 Maarso 2021. Tababaraha kooxda kubadda cagta Liverpool ee Jurgen Klopp ayaa shaaca ka qaaday go’aankiisa kaga aadan haddii ay labada xiddig reer Brazil ee Alisson Becker iyo Fabinho ka qeyb qaadan karaan kulanka soo socda ay Chelsea ku wada ciyaari doonaan horyaalka Premier League.\nLabada xiddig reer Brazil ee Alisson Becker iyo Fabinho ayaa seegay kulankii ay xalay Liverpool kaga adkaatay Sheffield United horyaalka Premier League.\nLiverpool ayaa saddexda dhibcood ka soo heshay kooxda Sheffield United oo ay ku booqatay garoonka Bramall Lane, kaddib markii ay kaga so adkaatay 0-2, ciyaar qeyb ka aheyd kulammada toddobaadkan ee horyaalka Premier League.\nHaddaba Tababaraha kooxda kubadda cagta Liverpool ee Jurgen Klopp ayaa ciyaarta kaddib u sheegay warbaahinta:\n“Alisson Becker iyo Fabinho, waxaan hubaa inay diyaar noqon doonaan.”\n“Dhanka Diogo Jota, wuxuu nala joogay hoteelka, laakiin wuxuu dareemay daal waana u ogolaanay inuu aado gurigiisa, waxay ku xirantahay sida dhaqsida leh uu ku soo kabto.”\nGaroonka Anfield ayaa martigelin doona kulanka dhex mari doono kooxaha Liverpool iyo Chelsea, Khamiista soo socota, xilli kulankan uu qeyb ka yahay horyaalka Premier League, Reds ayaa hadda ku jirta booska 6-aad kala sareynta horyaalka iyadoo leh 43 dhibcood, halka Chelsea ay ku jirto kaalinta 5-aad waxayna leedahay 44 dhibcood.


Faah-faahin ku saabsan qarax miino oo lala eegtay gaari marayey MUQDISHO | Caasimada Online\nHome Warar Faah-faahin ku saabsan qarax miino oo lala eegtay gaari marayey MUQDISHO\nFaah-faahin ku saabsan qarax miino oo lala eegtay gaari marayey MUQDISHO\nMuqdisho (Caasimadda Online) – Qarax xooggan ayaa maanta ka dhacay ka soo horjeedka carwadii hore ee Taleex ee degmada Hodon ee magaalada Muqdisho, kaasi oo haleelay gaari halkaas marayey.\nQaraxaan oo warar kala duwan ay kasoo baxayaan ayaa waxaa la sheegay in uu ahaa miinada nooca dhulka lagu Aaso, halka wararka kalana ay sheegayaan inuu ahaa qarax gaariga lagu soo xiray.\nGaariga qarxay ayaa la sheegay inuu lahaa Xildhibaan ka tirsan Baarlamaanka Soomaaliya inkastoo aan weli la xaqiijin inuu isaga saarnaa isla markaasna aan la helin magaciisa.\nSida ay goobjoogayaal sheegeen inta la ogyahay waxaa ku dhaawacmay darawalkii gaariga waday, waxaana gaariga soo gaaray burbur xooggan, sidoo kalana waxaa jiro dhaawacyo soo gaaray dad shacab ah oo jidka marayey.\nCiidamada booliska Soomaalia oo tagay goobta uu qaraxa ka dhacay ayaa ku dhawaad saacad xiray wadooyinka soo gala goobta uu qaraxa ka dhacay taasoo saameyn ku yeelatay isku socodka Dadweynaha iyo Gaadiidka.


Golaha Wasiirada Talyaaniga Oo Ansixiyay Tallaabooyin Kor Loogu Qaadayo Dalxiiska Hadda\nBogga ugu weyn » Maqaallada Wararkii Ugu Dambeeyay » Jebinta Wararka Caalamka » Italy War Deg Deg Ah » Golaha Wasiirada Talyaaniga Oo Ansixiyay Tallaabooyin Kor Loogu Qaadayo Dalxiiska Hadda\nJebinta Wararka Yurub • Jebinta Wararka Caalamka • Jebinta Wararka Safarka • Safarka Ganacsiga • Wararka Dowladda • Warshadaha Warshadaha • Italy War Deg Deg Ah • News • Dib-u-dhiska • Dalxiiska • Cusbooneysiinta Socdaalka Safarka • Warka Safarka Safarka • Daalacanayo Hadda\nWasiirka Dalxiiska ee Talyaaniga, Massimo Garavaglia\nGolaha Wasiirrada Talyaaniga ayaa ansixiyay tallaabooyinka Qorshaha Soo-kabashada iyo Soo-kabashada Qaranka kaas oo taageera ganacsiyada dalxiiska ee dalka.\n€191.5 bilyan oo kheyraadka ah ayaa loo qoondeeyay iyada oo loo marayo Xarunta Soo-kabashada iyo Adkeysiga.\nQorshahani waa faragelin ujeedadeedu tahay in lagu hagaajiyo burburka dhaqaale iyo bulsho ee uu sababay dhibaatada faafa.\nMaalgelinta waxaa ka mid ah maalgelinta 2 waaxood oo muhiim u ah Talyaaniga, kuwaas oo ah dalxiiska iyo dhaqanka, iyada oo la adeegsanayo hab dhijitaal ah oo dib loo bilaabo.\nQorshaha Soo-kabashada iyo Adkeysiga Qaranka (NRRP) ee uu soo bandhigay Talyaanigu wuxuu saadaaliyaa maalgelinta iyo xirmo dib-u-habeyn joogto ah, iyadoo € 191.5 ee kheyraadka loo qoondeeyay Xarunta Soo-kabashada iyo Adkeysiga iyo €30.6 bilyan oo lagu maalgeliyo Sanduuqa Dhameystirka ah ee uu aasaasay Sharciga Talyaanigu. No. 59 ee May 6, 2021, oo ku salaysan kala duwanaanshaha miisaaniyadeed ee sannadaha badan ee ay ansixiyeen Golaha Wasiirrada Talyaanigu Abriil 15.\nQorshaha waxaa lagu sameeyay ilaa 3 goob istaraatiijiyadeed oo lagu wadaago heerka Yurub: digitization iyo ikhtiraacida, kala guurka deegaanka, iyo ka mid noqoshada bulshada. Waa faragelin ujeedadeedu tahay dib u hagaajinta burburka dhaqaale iyo bulsho ee ka dhashay dhibaatooyinka faafa, ka qayb qaadashada wax ka qabashada daciifnimada qaabdhismeedka dhaqaalaha Talyaaniga, iyo in dalka lagu hoggaamiyo dariiqa kala-guurka deegaanka iyo deegaanka waxayna leedahay 6 hawlood oo ay ku jiraan dalxiiska.\n“Digitization, Innovation, Competition, Culture” waxa ay qoondaynaysaa wadar dhan 49.2 bilyan oo Yuuro (kuwaaso 40.7 bilyan ka mid ah laga helay xarunta Soo kabashada iyo adkeysiga iyo €8.5 bilyan ee Sanduuqa Dhameystirka ah) iyada oo ujeedadu tahay in kor loo qaado isbeddelka dhijitaalka ah ee dalka, laguna taageerayo hal-abuurka nidaamka wax soo saarka, iyo maalgelinta 2 qaybood oo muhiim ah ee Talyaanigu, oo kala ah dalxiiska iyo dhaqanka; Si kale haddii loo dhigo, hab dhijitaal ah oo loogu talagalay dib u soo celinta dalxiiska iyo dhaqanka.\nMadaxweynaha Federalbergi, Ururka qaran ee hoteelada Talyaaniga, Bernabo Bocca, ayaa sheegay in tani ay tahay cirbad muhiim ah oo lagu kalsoonaan karo ganacsatada iyo shaqaalaha, wuxuuna u mahadceliyay Wasiirka Dalxiiska ee Talyaaniga, Massimo Garavaglia, oo aqbalay codsiga Federalbergi. Bocca oo hadalkiisa sii wata ayaa yiri:\n"[Tani] waxay kalsooni muhiim ah u tahay ganacsiyada iyo shaqaalaha dalxiiska. Tallaabooyinka lagu sheegay wareegtada ayaa wax weyn ka taraya dib u bilaabashada, maadaama ay taageerayaan dib u dhiska tas-hiilaadka hoyga, oo ay ku jiraan tabarucaad aan la bixin karin iyo credit credit, oo ay la socdaan bixinta deynta, si loo xaqiijiyo sii wadida ganacsiga ee shirkadaha qaybta dalxiiska iyo dammaanad qaadka baahiyaha iyo maalgashiga.\n"Waxaan uga mahadcelineynaa Wasiirka Garavaglia inuu aqbaley codsiyada Federalbergi, isagoo dhaqaajiyey qalab lagu caawinayo shirkadaha inay ka gudbaan marxaladan oo dad badan ay weli adag yihiin, iyo in la sameeyo maalgashiyada lagama maarmaanka ah si ay ula tartamaan tartanka caalamiga ah ee adag."


Baarlamaanka dalka Itoobiya Oo fadhi Deg deg ah La Iskugu Yeedhay. – Xeernews24\n27. Februar 2018 /in WARAR/NEWS /von admin\nBaarlamaanka dalka Itoobiya Oo Degdeg La Isugu Yeedhay\nBaarlamaanka Waddanka Itoobiya ayaa kulan degdeg ah oo aan caadi ahayn lagu wargeliyay kaas oo la qorsheeyay in uu qabsoomo Jimcaha soo socda sida ay ku warrantay warbaahinta Itoobiya sida wargeyska Addis Standard iyo wakaaladda Fana.\nXogaha hordhaca ah ee kulanka laga helayo ayaa sheegaya in qorshuhu yahay in goluhu meelmariyo iscasilaadii ra’isal wasaare Hailemariam Desalegn, islamarkaana ansixiyo ra’isal wasaare cusub. Waxa la filaya in isbahaysiga talada haya Khamiista doorto ra’isal wasaare cusub kaas oo lagu ayidi doono kulanka baarlamaanka.\nTodobaadii u dambeeyay afarta xisbi ee ku bahoobay xisbiga talada haya ayaa hoggaankooda wax ka bedelayay waxaana isbedel dhinaca hoggaanka ku sambeeyay xisbiga Oromada oo Dr Abiy Axmed Cali u doortay guddoomiye iyo xisbiga bulshooyinka koonfurta oo guddoomiye iyo kuxigeen u kala doortay xoghayihii xisbiga isbahaysiga talada haya iyo wasiirka difaaca Mr Siraj Fegasa.\nXubnahan cusub ayaa la filaya in ay noqdaan kuwa ku loolamaya jagada ra’isal wasaaraha oo loo badinayo in Oromada loo dhiibo maaddaama ay qalalaase wadeen muddooyinkii u dambeeyay.\ninkastoo warar kalena tibaaxayaan in qowmidda Tigreega oo laba garab uu kala jooga ay ka biyo diidan yihiin in nin Oroma ah xilka looga dambeeyo.\nRaysal-wasaare Khayre iyo wafdigiisa oo lagu soo dhoweeyey dalka Imaaraadka... DAAWO Barnaamij Xiiso badan oo uu Wargayska Washiton post ka diraariyay Dekada...


Erna Solberg: Cunsuriyadu Norway iyo wadan walba ayay kajirtaa. - NorSom News\nHome Nyheter/Warcusub Erna Solberg: Cunsuriyadu Norway iyo wadan walba ayay kajirtaa.\nErna Solberg: Cunsuriyadu Norway iyo wadan walba ayay kajirtaa.\nReysulwasaaraha Norway Erna Solberg ayaa maalmahan eedeyn xoogan kala kulantay siyaasiyiinta mucaaradka ah iyo ururada xuquuqul insaanka, kadib jawaab ay ka bixisay su´aal laga weydiiyay rabshadadaha ka socdo dalka Mareykanka ee ka dhashay dil loo geystay muwaadin madow ah. Iyada oo Solberg ay carabowday in mid kamid sababaha keeni kara isku dhacyada booliska iyo dadka madowga ah, ay tahay, in madowgu ay ku badanyihiin falalka danbiyada ka dhaca USA.\nKadib dhaleeceyn badan oo ay la kulantay, Solberg ayaa maanta bogeeda internetka kusoo qortay maqaal dheer oo ay uga warameyso jawaabta ay bixisay iyo mowduuca guud ee cunsuriyada oo maalmahan aad loo hadalhayo.\nErna ayaa sheegay in cunsuriyadu aysan aheyn wax ku kooban Mareykanka oo kali, balse ay tahay mid kajirto Norway iyo wadan walba oo caalamka ah. Ayma tahay dhibaato bulsho oo u baahan in si wadajir ah loo xaliyo.\nSolberg ayaa sii raacisay in bishii Desember ee sanadkii tagay ay dowladeedu meelmarisay qorshe looga hortagayo faquuqa iyo cunsuriyada lagula kaco dadka soo galootiga ah.\nHalkan ka akhri maqaalka Erna Solberg: Rasisme finnes i alle land. Også i Norge.\nPrevious articleDaawo(VG): Norway cunsuriyad maka jirtaa: Jawaabaha 7 qof oo asal ahaan ajnabi ah.\nNext articleVideo Taariikhi ah: MD Adan adan Germany 1965 & duuliyaal Soomaali ah oo tababar qaadanayo.


MAQAALO – Shacabka News\nAuthor Mohamed YarePosted on 01/01/2018 Categories MAQAALO, WARARKA MAANTALeave a comment on Weerarkii Guriga Senator Qeybdiid oo Su’aalo badan keenay, Yaa Adeegsaday Ciidamada.???\nAuthor Mohamed YarePosted on 22/12/2017 Categories MAQAALO, WARARKA MAANTALeave a comment on Dacwadii Daciifka ahayd ee Xeer Illaalinta u cuskatay C/raxmaan C/shakuur Warsame – (Qodobada).\nKenya oo Wada-hadal ku Adkeysanaysa Muranka Badda, Akhriso Sooyaalka Murankaasi.\nDawladda Kenya ayaa todobaadkan ka jawaabtay kiiska dacwad badeedka ay Soomaaliya hor-dhigtay maxkamadda, iyada oo qoraal u dirtay maxkamadda cadliga adduunka ee Hague, Netherlands.\nDacwada ayaa ku saabsan in la xadeeyo badda u dhaxeysa Soomaaliya iyo Kenya ee badweynta Hindiya, iyada oo la oogay 28 August 2014.\nSoomaaliya waxay rabtaa Kiiskan in xadka noqdo “Equidistant line” oo masaafo simman loo jirsado halka Kenya ay rabto (along a parallel of latitude) ama khad balac ah taas oo ay leeyihiin waxaa ay ku soo baxday Dekereeto madaxweyne markii ugu horeysay 1979 iyo mar kale 2005.\n”Iyada oo Kenya xushmeyneysa kaalinta muhiimka ah ee maxkamadda cadliga adduunka ee xalinta murannada iyo horumarinta nabadda hadana Kenya waxaa ay rumeysan tahay in uu yahay xalka keliya ee muranka u dhaxeeya Soomaaliya iyo Kenya”\nSidaasi waxaa yiri xeer-ilaaliyaha Kenya Githu Muigai.\nSoomaaliya ayaa ka carrootay heshiisyada dalka Kenya iyo shirkadaha shidaalka la gashay ee baddeena lagu baaryo, waxaa ay dacwad u gudbisay Maxkamadda Cadliga Aduunka, labada dal ayaa isla gartay in koox weliba ay dacwadeeda hor-dhigto qareennada maxkamadda cadliga adduunka.\nSoomaaliya ujeedadeeda waa in la xadeeyo badda iyo dhulka ku dhaw halka Kenya ay dooneyso in ay samayo xariiqin badda ah.\n1989: Labada Dal, waa Kenya iyo Soomaaliya e, waxaa ay saxiixeen heshiiska badda ee qaramada Midoobey, heshiiskan caalamiga ee badaha waxaa la sameeyay 1982.\nIs afgaradkan oo ay saxiixeen wasiirka qorsheynta Soomaaliya Cabdiraxmaan Cabdiashur iyo wasiirka arrimaha dibadda ee Kenya Moses Wetang’ula ayaa waxaa lagu sheegay in labada dal ogolaadeen xadeynta cabbirka qalfoofta qaaradda ee badweynta ka xiga fogaan ka durugsan 200 oo Meyl badeed oo u dhiganta( (370km), oo weliba u gudbniyaan guddiga xadeynta iyo in la calaamadeeyo si rasmi ah biyaha lagu muran san yahay ee Badweynta ka xiga fogaan ka durugsan 200 oo Meyl badeed-u dhiganta-( (370km) ee u dhaxeeya Soomaaliya iyo Kenya iyadoo la raacayo sida ku qoran qawaaniinta caalamiga ah ee qaramada midoobey.\nHeshiiskaas oo hadda taariikhda galay, waxaa qeylo-dhaan ka keenay shacabka Soomaaliyeed oo badankood ku doodeen in baddii Soomaaliya La iibsaday.\nOctober 8, 2011: Baarlamaankii KMG ahaa ee Soomaaliya ayaa fadhi ka yeeshay arrinta heshiiska badda, kulanka waxaa shir guddiiminayey Mudane Cabdiweli Sheekh Ibraahim Muudey oo ahaa ku simmaha afhayeenka baarlamaanka Soomaaliya, kulanka waxaa soo xaadiray ilaa 335 mudane, waxaana Laga soo saaray ilaa 6 qodob.\nIn lagu dhaqmo sharciga badda Soomaaliya ee soo baxay 1988.\nCid walba oo ku xadgudubta waxaa la sheegay in ay galeyso khiyaammo qaran.\nAugust 28, 2014: Dowladda Soomaaliya ayaa dacwad ka dhan dalka Kenya, kuna saabsan muranka badda u gudbisay Maxkamadda Cadliga Aduunka ee hoos tagta Qaramada Midoobey si loo xadeeyo badda u dhaxaysa Soomaaliya iyo Kenya.\nXeer Ilaaliyaha Kenya waxaa uu ku taliyay in howsha Wada hadal hoose lagu dhameeyo inta labada dal ay maxkamadaha isku jiijiidi lahaayeen, isagoo intaa raaciyay in Soomaalida aanay iloobin in ciidamo nabad ilaalin oo Kenyaan ah ay ka joogaan Soomaaliya iyo in Qaxooti ka badan Nus Milyan oo Soomaali ah in ay joogaan gudaha dalka Kenya.\nOctober 10, 2015: Dr. Axmed Cali Daahir oo Xeer Ilaaliyaha Guud ee Qaranka ee Soomaaliya oo qiray in uu jiro codsiga Kenya ayaa sheegay in qoraal codsi hor-u-rdhac ah oo dowladda Kenya u gudbisay maxkamadda caalamiga ah ee ICJ, taasi oo ku aadan wada hadal hoose in lagu dhameeyo muran badeedka kala dhaxeeya Soomaaliya.\nSeptember 2016: Waxaa Hague ka bilowday dhageysiga dacwada badda ee Soomaaliya iyo Kenya, waxaana ugu dambeyntii la aqbalay in maxkamadda cadliga adduunka ay qaadi-karto dacwada.\nDecember 18, 2017: Kenya oo ka jawaabaysa kiiska iyada ayaa sheegtay in ay qabaan in wada hadal wax lagu dhameeyo.\nInternational Court of Justice (ICJ) Waxaa la dhisay 1945-tii, waxayna ugu duwantahay Maxkamadda Dambiyada Dagaalka.\nMaxkamaddan waa hey’ad garsoor oo Qaramada Midoobay hoostimaado, xarunteedu waxaa ay ku taal Den Haad oo ah magaalo ku taalo galbeedka dalka Holland, waxay ay fiirisaa ama dhageysataa eedaha iyo codsiyada ay soo gudbiyaan dowladaha xubnaha ka ah.\nAuthor Mohamed YarePosted on 20/12/2017 20/12/2017 Categories MAQAALO, WARARKA CALAMKA, WARARKA MAANTALeave a comment on Kenya oo Wada-hadal ku Adkeysanaysa Muranka Badda, Akhriso Sooyaalka Murankaasi.\nAuthor Mohamed YarePosted on 20/12/2017 Categories MAQAALO, WARARKA MAANTALeave a comment on Caqabadaha Sharci ee Xeer Illaalinta horyaal kadib weerarkii lagu xiray C/raxmaan C/shakuur Warsame\nAuthor Mohamed YarePosted on 19/12/2017 20/12/2017 Categories MAQAALO, WARARKA MAANTALeave a comment on Xariga Cabdiraxmaan Cabdishakuur iyo Soomaaliyada Cusub.!!! (FAALLO).\nHadalkii Donald Trump: War waa kheyre daaya.\nHabeenkii ay taariikhdu ahayd 6dii bisha December 2017 markay saacadda geeska Africa ahayd sagaalkii habeenimo (21:00 PM ) ayuu Madaxweynaha dalka Maraykanka Donald Trump ku dhawaaqay in dawladda Maraykanku u aqoonsatay Magaalada Barakeysan ee Qudus Caasimada Dawlada khasabka ku haysata dhulka falastiin ee Israel, Wuxuu intaa raaciyay in Safaaradda maraykanka loo raro magaaladda Qudus.\nTrump wuxuu cuskaday goáan soo baxay 1995 ee uu soo saaray Congresska maraykanka. Cajiib! Oo Qudus goormuu Maraykan yeeshay? Waxaa taa ka sii daran, Trump wuxuu ku andacooday in talaabadani horay u wadi doonto geedi socodka nabada ee bariga dhexe.\nWaa cajiib in qofkasta oo sheegta diinta Yuhuudu uu xaq u leeyahay dhulka Falastiin. Taasi waxay la mid tahay anoo sheegtay magaalad barakaysan ee Maka, anoo daliishanaya in aan Muslim ahay.\nDonald Trump muxuu ka helayaa bixinta Qudus?\nSida dadka ku xeel dheer arimaha siyaasadda , in badan oo ka mid ah, ay isku raaceen wax dana oo ugu jirta talaabadan dalka maraykanka ma jirto, Taa lidkeeda , khasaaro ayaa ugu jirta talaabdan khaldan.\nWaxaa waxa lagu qosla ahayd in Trump yiri:\n“Talaabadani waxay horseedaysaa in nabad waarta ka dhalato Dhulka Falastiin”\noo sidee uga dhalan kartaa , dhulkii laysku haystay haddaad Israel u aqoonsatay inay leeyihiin?\nMa fududaanayso in dadka reer falastiin lagu qanciyo in si nabada dhulka Falastin lagu soo dhiciyo, Qoraxda sideeda ayay u muuqataa in Israel ku socoto inay hesho dhul ka badan kan Falastiin oo aysan intaa ku joogsanayn. Maraykana intii u aragtay inuu wax dhex dhexaadinayo waa “Ishii buktaay ku bikaacso”\nShucuubta muslimiinta iyo carabta Masiixiyinta ah waxaa la gudboon, ugu horayn in la garto in Maraykanka iyo Yuhuudu aanay ku dhiiran karin arin noocan oo kale ah , haddii aysan haysan xukuumadaha sharci darrada ee carabta oo runtii ah caddawga ay ummadaha leedahay.\nInta ay joogaana aan rajo laga qabi karin xornimo iyo Sharaf.\nMarkaa waa in dagaalka lagu bilaabo iyaga, Waa tan saddexaade in ay shucuubtu midoowdo arintaana ay shucuubtu khasbaan.\nUgu dambayna, in aysan marna joojin isu soo baxa looga hortagayo dulmiga aan xadka lahayn ee uu Trump horseeday oo haddii aan falcelis adag laga samayn, lagana noqon, noqonaysa tallabo horseedda in Madina Munwara iyana la bixiyo, madaxda Sucuudigana ka durkaan dadkii reer khaybar oo guryahoodii ku soo nqonaya.\nWaxaa qoray: Xuseen\nQoraalkan waxa uu ka tarjumayaa aragtida qoraha, looma fasiran karo tan Shacabka News.\nThis post reflects the opinions of the author and not necessarily those of Shacabka News as a publication.\nAuthor Mohamed YarePosted on 16/12/2017 16/12/2017 Categories MAQAALO, WARARKA CALAMKALeave a comment on Hadalkii Donald Trump: War waa kheyre daaya.\nXASAASI: Mahad Salaad oo Fashiliyay in Shirkado Shisheeye ay qoranayaan Maleeshiyo beeleedyo & Calooshood ushaqeystayaal dilalka fuliya.\nAuthor Mohamed YarePosted on 15/12/2017 Categories MAQAALO, WARARKA MAANTALeave a comment on XASAASI: Mahad Salaad oo Fashiliyay in Shirkado Shisheeye ay qoranayaan Maleeshiyo beeleedyo & Calooshood ushaqeystayaal dilalka fuliya.\nXalkii Loo Helay Muranka Dakadda Boosaaso iyo Mustaqbalka – (MAQAAL).\nWaxaa si weyn loo soo dhaweeyey heshiiskii ay Isimada Puntland ka gaareen murankii xanibey habsami socodka dakadda Boosaaso kadib heshiiskii P&O, dad badan oo aan ka mid ahay aniga qoraaga ah ayaa si weyn ugu farxay in dakaddu mar labaad si caadi ah dib u hawlgasho.\nWaxay isimadu muujiyeen in ay iyagu yihiin marjaca ugu danbeeya ee furdaamiya markasta oo xaaladi cakiranto.\nQofkasta oo fahamsan nuxurka iyo muga macanaha Dowlad ma jecleysaneyo inuu arko xoogag kale oo si lasiman awood mug leh ku leh aayo katalinta waddanka oo misna ka madax banaan dowlada markaa hogaanka wadanka heysa, waxaase is weydiin mudan waa noocee dowlada Puntland?.\nDowladda Puntland waa mid iyadu katimi hogaanka dhaqanka oo aanan ku iman rabitaanka shacabka (hal qof iyo cod), sida darteed waxa la dhihi karaa hoggaanka dhaqanka Puntland waa aabaha dowlada Puntland, markaas doorkodu waa mid marwalba taagan.\nMaxaa La gudboon Dowlada Puntland?\nMuranka dekadda iyo soo dhexgalka isimada waxay aad u muujisay kalsooni xumida shacabku ku qabo dowlada Puntland, sidoo kale waxay banaanka keentay karti la’anta, hufnaan la’aanta iyo khidad xumida dowlada.\nSida awgeed waxaa lagudboon iminka in wixii sixid u baahan ay dowladu latimaado qorshe lagu hagaajinaayo oo lagus axaayo, wixii hadda kadanbeyana aysan mala awaaleyn, afmisharayn arimaha masiirka u ah aayaha ummada.\nWaa in ay fahmto waddankani inuu leeyahay dad iyaga khibrad, garaad iyo aqoonba dheer oo waxkasta ka jecel horumar Puntland.\nWaxaa maamulka Cabdiweli Cali Gaas aad loogu amaanay mashruuci ugu weynaa ee kadib qaran jabkii Soomaaliya laga fuliyo oo ahaa dhismihii garoonka diyaaradaha, waddada Ceel Dahir iyo bilowgii gegida diyaradaha Garowe oo hadey dhamaato noqon doonta midda ugu muhiimsan wadanka Soomaliya.\nBalse intaas oo horumara oo ay ku tilabsatay waxaa daah ku rogay musuqmaasuq si qaaawan banaanka uyimid sanadahan danbe.\nMadaxda ugu sareysa waddanka ayaa hormuud kanoqday ku takrifalka dhaqalaha yar iyo raasimalka wadanka.\nMarkasta oo dadku ka muujiyaan dareen sida wax u socdaan, xalku maamulka Puntland la yimaadaa waxa uu noqdaa Agasimayaal la magacaabo, ama degmooyin qaab qabiil loo magacabo oo qeybi oo xukun kudhisan iyo safaro dibadaha lagu kala bixiyo oo macno ahaan aan dhaafsiisaneen igu sawir (photo opportunity) lahayn.\nMaxaa la gudboon Ganacsata Puntland?\nKan hore (investor) waa maalgashade wuxuu hantidiisa geliyay waddanka, wuxuu abuuray shaqo iyo wax soo saar.\nWadankasta waxaa jira sharciyo khaas ah oo maalgashadaha hantidiisa lagu ilaaliyo; sida isagoo cashuur dhaaf loo sameeyo, dowlada oo wax ka amaahata ama amaahiya, madaxda waddanka oo uu ur aaco waddamada xiiriirka ganacisya lala yeelanayo si uu ganacsigiisa ugu helo xiriir dibadeed, iyadoo la mamnuuco wax kastoo lid ku ah wax soo saarkiisa in waddanka lakeeno.\nKan kale waa Gedisley (trader) oo nooca Somalida kubadan tahay saaxibkiisa dhow waa cashuur uruuriye (tax man), waddankasta oo nidaamka cashuurtiisu xooggantahay, hay’adaha dowliguna shaqeynayaan Waaradluhu ama Geddisleydu ma jecla waayo intabdan wuxuu gadaa wax uusan soo saarin (middle man). Si macaashkiisu (profit margin) u koro waa inuu helaa badeeco jaban (xitaa haday tayo xun tahay) iyo canshuur hooseesa.\nGanacsatada Soomaaliya ugu awood weyn waa Waaradle/Geddisley (traders), iyagaa leh rugta ganacsiga una hadla danaha ganacsatada.\nSanadahan danbe siyaasiin ayeey u xiib-siibteen, oo baarlamanka federalka mug fiican ayaa uga jirta, Aqoonta ay uleeyihiin waxa ay ka ganacsanyaan waa mid aad u kooban waxayna kamid yihiin caqabadaha waddanka haysta oo loobahanyahay in laga gudbo.\nPuntland, Boosaaso waxa ay leedahay madaarka ugu wanaagsan Somaliya laakiin nasiib darro ma jiraan diyarado icaalami ah oo isticmaala.\nInkastoo eeda kowaad ay leedahay maamul xumida Wasaaradda duulista Puntland hadana waxaa maqan doorkii Ganacsatada Puntland.\nWaxan ogahay in diyaaradaha caalamiga ee isticmala madaarka Hargaisa ay lasoo heshiyeen ganacsato xiriir ganacsi (partnership) lasameysay, kuwaas oo fududeeyey caqabado badan oo ay shirkadahani kala kulmi lahayeen macamiisha iyo sharuucda waddanka.\nFursadaha jira oo haddii dakada labalariyo waxa kamida ah; waddanka malaha keydka Gaaska cunada (LGP tanker storage) iminka isagoo qaali ayaa waxa laga keenaa Berbara.\nSidoo kale waxaa maqan haamaha raashinka lagu keydiyo (Bulk cargo), Rashinka in lakeydiyo uu waddanka u baahan yahay waa kuwa quutul daruuriga sida Sonkorta, Bariiska, Burka iyo Saliida.\nWaxaa hoos udhici lahaa sicirka cunada, wuxuuna wadanka yeelan lahaa keyd raaashin.\nBoosaso marka laga tago wadama khaliijka, waxaa udhow Pakistan, Hindiya iyo Shiinaha oo runtii haddii ganacsigeeno iskuxirmo wax badan waddanka ka badali kara.\nDad badan reer Puntland baa lagushubay in Shirkadda P&O danta heshiiska dakadda Boosaaso ay tahay sidii dakada Bossaso u curyamin laheyd si ayasan ula tartamin midda Jabal Cali ee Dubai.\nInta badan dadka taas ku doodaya mahayaan xog dhaafsan waa la yiri:\n“Qofkii garanaya, Jabal Cali waxay kufadhisaa dhul baaxadiisu tahay 20KM. Waxaa laga dajiyaa 220 Milyan oo konteenar sanadkii, waxa kuyaal qeybta xorta ganacsiya (free trade zone) halkaas oo ay kuyaalaan warshado waa weyn iyo kuwo yar-yar”\nNin u dhashey dalka Hindiya oo Khudaarta Hindiya ka keena ayaan weydiiyay ganacsigiisa, wuxuu igu yiri:\n“Gobolka aan ka keeno khudaarta oo 28 million oo qof ay kunool yihiin waxaa ka suuq weyn Imaaraadka, sababtuna wey ka jeeb weyntahay”\nMarka dhaq-dhaqaaqa dakadda hadba wuxuu kuxiran yahay dadka waddanka degan awooda waxay dhoofin karaan iyo waxa ay lasoo dagi karaan.\nTusaale kale ayaa ah Nin ka mid ah dadka wax soosaarka ku leh Koonfurta Soomaaliya ama dhulka webiyadu maraan ayaa mid lamid ah tan ninka Hindiga ii sheegay, wuxuu yiri:\n“Khudaarta sida canbaha waa ay soo dhaaftaa Xamar/Muqdisho oo waxaa lageeyaa Puntland, sababtu waa macaashka lagahelaayo ayaa weyn taas oo an u gartey dadka Puntland waa kajeeb weynyihiin dadka Koonfur kunool marka boqoleey loo eego”\nPuntland waa meelaha oogu fursad fiican Somaliya xag ganacsi iyo maal gashi, balse in yar oo dadkeeda ayaa isku dayday in maalkooda geliyaan wax soo saar.\nInta badan maal-gashiga aanu sameyno wuxuu ku egyahay guryo la dhiso, guriga wanagsan oo Puntland laga dhiso wuxuu ugu yaraan kubaxda 50-60,000USD, Waxaa taas dheer iyadoo qalabka waddanka laga helo uusan tayo laheyn oo gurigii iminka aad dhistaa uu sadex sano gudaheeda uu u ekanayo mid 50 sano jira.\nWaxaan isbar bar dhignay qalabka dhismaha laga helo Hargaysa iyo kuwa Bossaso, kuwa Bossaso ayaa 30% tayo liita waayo ganacsatada Puntland ayaa aad udoona badeecad raqiis iyo macaash aaad ubadan.\nWaxaan ku talin lahaa lacagta guryaha la degaayo ama kirada loo rabo keliya aanu galino wax soo-saar.\nWaddankani waxaa soo gasha lacag aad u badan oo inta badan qurba joogta wadanka soo dirto, nasiib xumo lacagtaa inteeda badan waxay ku hartaa waddamada deriska ah sida Imaaraadka, Kenya iyo Jabuuti.\nLacagtaa waxaa lagu soo waridaa alaabo lagu farsameeyay wadamo kale, lacagtaa adag alaabaha lagu soo iibiyo waxa ka mida biyaha lacabo iyo maandoriyaha qaadka.\nAuthor Mohamed YarePosted on 14/12/2017 Categories MAQAALO, WARARKA MAANTALeave a comment on Xalkii Loo Helay Muranka Dakadda Boosaaso iyo Mustaqbalka – (MAQAAL).\nWaa Baahanahay Bakhtiga Looma Cuno – Trump, Soomaalida, Qudus iyo Amuusnaanta Dowlada Soomaaliyada Cusub.!\nTodobaadkii lasoo dhaafay ayey dowlada Maraykanka soo saartay labo go’aan oo muhiim ah oo labaduba taabanaya dalka Soomaaliya, go’aanadaasi oo aysan illaa iyo hada Madaxweynaha iyo Raysalwasaaraha dowlada Soomaaliya wax jawaab ah ka bixin.\nXayiraada Socdaalka Muwaadiniinta Soomaalida.\nMaxkamada Sare ee Maraykanka ayaa todobaadkan sheegtay in la dhaqan gelin doono sharcigii lagu xayirayey socdaalka dadka imaanaya Maraykanka ee kasoo jeeda lix wadan oo Islaam ah oo ay ku jirto Soomaaliya.\nGo’aankan ayaa ah mid horey dood badan u keenay isla markaana lagu tilmaamay go’aan ka tarjumaya cadaawada hogaanka Maraykanka (Donald Trump) iyo xukuumadiisa u hayaan muslimiinta.\nMadaxweynaha Soomaaliya Maxamed Cabdullahi Farmaajo ayaa isagu kamid ah muwaadiniinta Soomaalida ah ee heysta sharciga Maraykanka, walow uusan arrintan ka hadlin, wuxuuse Madaxweynaha todobaadkan uu amaan kala dul dhacay Maraykanka isagoo ku amaanay mashaariicda dowladaasi ka fulineyso Soomaaliya.\nDhamaan wadamada xayiraada la dul saaray muwaadiniintooda ayaa jawaabo cad ka bixiyey, iyagoo qaarkoodna sheegeen inay xayiraad taas lamid ah kusoo rogi doonaan muwaadiinta Maraykanka ee dalkooda imaanaya, halka kuwa tabarta yarna ay ugu yaraan sheegeen inay ka xun yihiin in shacabkooda qaabkaas loola dhaqmo.\nWaxaa hubaal ah in dowlada Soomaaliyeed ee xiligan tahay mid daciif ah oo ku taagan taageerada caalamiga ah balse macada waxa u diidaya inay muujiso “ugu yaraan” sida ay uga xuntahay go’aankan taabanaya muwaadiniinteeda.\nDowlada iyo Xukuumada hada oo la baxday “Soomaaliyada Cusub” ayaa horey u sheegtay inay muujin doonto Qaranimadooda, balse waxaa muuqata in dowladu aysan weli ku dhiiran karin inay dhaliilsho dalalka ay taageerada ka dooneyso.\nWaxaana taasi tusaale u ah go’aankii Trump ee socdaalka muwaadiniinta Soomaaliya iyo waliba kiiskii kasii horeeyey ee [Qalbi Dhagax] oo ay dowladu muwaadin Soomaaliyeed si “Sharci Daro” ah ugu gacan gelisay Dowlada Itoobiya.\nDalka Soomaaliya ayaa kamid ah dalalka Islaamka ee aan wax xiriir ah lalaheyn Israel.\nWadanka Soomaaliya ayaan weli aqoonsaneyn maamulka Israel taasi oo ah go’aanadii [dowladihii hore] ee Soomaaliya ay ku garab istaagayeen shacabka Falastiin.\nHadaba dowlada “Soomaaliyada Cusub” ayaa kamid ah dalalka Faro ku tiriska ah ee hogaamiyayashooda aan weli arrintan ka hadlin, walow ay shalay Wasaarada Arrimaha Dibada ee Federaalka qoraal kooban ku sheegtay inay arrintan ka xuntahay iyo dad shacab ah mudaharaad looga soo horjeedo go’aanka Qudus ee Trump ka dhigeen magaalada Muqdisho.\nMadaxweynaha iyo Raysalwasaaraha ayaa midna ka hadlin arrintan.\nQadiyadahan waa kuwo ka weyn qoraal kooban oo Wasaarada Arrimaha Dibada warbaahinta ku shaaciso, balse waa mid laga rabay hogaanka dalka inuu si toos ah uga hadlo.\nMadaxweynaha iyo Raysalwasaaraha oo ah mas’ uuliyiinta ugu sareysa Dowlada Soomaaliya horey ugama xishoon walibana si deg-deg leh ayey horey tacsiyo ugu dirtay Maraykanka dilalka ka dhaca sida kii Las Vegas, balse waxaa la isweydiinayaa waxa u diiday inay ka hadlaan Qadiyada Muwaadiniintooda iyo tan magaalada barakeysan ee sadexaad ee Islaamka (Qudus)?\nWaxay “Soomaalidii hore” ku maah-maahi jireen “…Waan Baahanahay Bakhtiga Looma Cuno!…”\nAuthor Mohamed YarePosted on 09/12/2017 09/12/2017 Categories MAQAALO, WARARKA MAANTALeave a comment on Waa Baahanahay Bakhtiga Looma Cuno – Trump, Soomaalida, Qudus iyo Amuusnaanta Dowlada Soomaaliyada Cusub.!


Maamulka Puntland oo qoraal kasoo saaray guushii uu shalay gaaray madaxweyne Farmaajo (AKHRISO) – Bulshoweyn Online | Your Source Of News And Entertainment\nMaamulka Puntland oo qoraal kasoo saaray guushii uu shalay gaaray madaxweyne Farmaajo (AKHRISO)\nWarqad hambalyo ah oo uu ku saxiixan yahay afhayeenka xafiiska madaxweynaha maamulka Puntland ayaa hambalyo loogu diray madaxweynaha cusub ee dowladda federaaalka Soomaaliya Mudane Maxamed C/laahi Farmaajo, kaas oo maalintii shalay ku guuleystay doorashada.\nWarqadda qoraalka ah ayaa sidoo kale lagu sheegay in Puntland ay muddooyinkii ugu dambeysay ka shaqeynaysay sidii dalka uga dhici lahaa isbadel, ugu dambeyntii ay guul ka gaartay.\nSidoo kale, waxaa warqada lagu sheegay in Puntland iyo shacabkeedaba ay ku qanacsan yihiin guusha uu shalay doorashada ka gaaray madaxweynaha la doortay ee Maxamed C/laahi Farmaajo.\nDhinaca kale, qoraalka ayaa lagu caddeeyay in Puntland ay si buuxdo ula shaqeyn doonto madaxweynaha la doortay ee Soomaaliya Mudane Maxamed C/laahi Farmaajo, islamarkaana ay Puntland taageeri doonto dowladnimada iyo qaranimada Soomaaliya.\nUgu dambeyntii, waxaa qoraalka lagu soo gaba-gabeeyay in Puntland ay u rajeeynayso madaxweynaha la doortay Mudane Farmaajo in xilka loo doortay uu Ilaahay ku asturo islamarkaana sida ugu dhaqsiyaha badan uu kusoo dhiso xukuumad tayo leh oo dib usoo celisa sumcadda iyo qaranimadda Soomaaliya.\nHoos ka aqriso warqada kasoo baxday xafiiska afhayeenka madaxtooyadda Puntland


Beesha Caalamka oo taageeray go’aannadii ka soo baxay Shirkii Dhuusamareeb – HalQaran.com\nDhuusamareeb (Halqaran.com) – War qoraal oo ka soo baxay Xubnaha Beesha Caalamka ee taageera Soomaaliya ayaa lagu soo dhaweeyay qodobbadii ka soo baxay Shirkii Madaxda DF Soomaliya iyo Dowlad Goboleedyada ee Magaalada Dhuusamareeb.\nBeesha Caalamka ayaa waxa ay shaaciyeen, inay lagama maarmaan tahay in geeddi socodka doorashadu uu dalka ka saaro hanaanka soo xulidda, kuna hago waddo lagu gaaro doorashooin toos ah.\nBeesha Caalamka ayaa ugu baaqday saamileyda Siyaasadeed ee Soomaaliya inay ku heshiiyaan qorshe lagu hirgeliyo dhinacyada kale ee dib u habaynta dimuqraadiyadeed ee Soomaaliya, oo ay ka mid yihiin Dib u eegidda Dastuurka, yagleelidda dimuqraadiyad xisbiyo badan leh iyo abuuridda Guddiga Adeegga Garsoorka oo shaqeeya, Guddiga Xuquuqul Insaanka, iyo Maxkamadda Dastuuriga.\nHaddaba Halka hoose ka akhriso War Saxaafadeedka Beesha Caalamka:\nSaaxiibada Soomaaliya ee beesha caalamka* waxay rajeynayaan in kulankii muhiimka ahaa ee ay madaxda Dowladda Federaalka Soomaaliya (DFS) iyo Dowlad Xubnaha ka ah Federaalka (DXF) ku yeesheen magaalada Dhuusamareeb uu yahay dib u billaabashadii aadka looga dhursugayay ee wadashaqeyn wax ku ool ah oo dhexmarta madaxda DFS iyo DXF.\nDowladaha Beesha Caalamka ee soo saaray War-Saxaafadeedka ayaa waxaa ay kala yihiin, Belgium, Boqortooyada Midowday ee Ingiriiska, Canada, Denmark, Dowladda Mareykanka, Faransiiska, Hawlgalka Midowga Afrika ee Soomaaliya (AMISOM), Ireland, Itoobiya, Jabuuti, Japan, Jarmalka, Kenya, Midowga Yurub, Masar, Netherlands, Norway, Sweden, Talyaaniga, Turkiga, Uganda, Urur-Goboleedka (IGAD), iyo Qaramada Midoobay.\nTags: Beesha Caalamka, go'aanka Dhuusamareeb, soo dhaweyn, taageerid\nMadaxweynaha Jubbaland oo ka hadlay qaabka loo xalinayo xiisadda G/Gedo


Xaaladdii Deg Degga Ahayd oo Laga Qaaday Ethiopia\nBaarlamanka dalka Ethiopia ayaa qaaday xaaladdii deg degga ahayd ee dalkaas lagu soo rogay sanadkii tagay, kadib bilo dibad-baxyo ah oo galaaftay nolosha boqolaal qof.\nBaarlamanka oo maanta kulan gaar ah isugu yimid, ayaa ansixiyey tallaabadan waxyar kadib markii ay warbixin ka dhageysteen wasiirka gaashaandhigga Siraj Fegessa, oo sidoo kale madax ka ah taliska loo xil saaray inay la socdaan xaaladda deg degga ah.\nWarbixintii uu baarlamanka ka hor aqriyey ayuu Fegessa ku sheegay in xaaladda nabadeed iyo tan ammaan ee dalka ay iminka horu-martay, inkasta oo walaacyo dhanka amniga ah ay weli ka jiraan qeybo dalka ka mid ah.\nXaaladda deg degga ah ayaa waxaa dalka Ethiopia lagu soo rogay 9-kii October ee sanaddii 2016 kadib markii qorshe la doonayey in lagu ballaariyo magaalada caasimadda ah ee Addis-Ababa uu dhaliyey dibadbaxyo isku rogay xadgudubyo siyaasadeed iyo kuwa ka dhan xuquuqda aadanaha.\nIn ka badan 600 oo qof ayaa lagu dilay qalaalasihii dhacay, waxaana lagu xiray in ka badan 21,000 oo qof. Wasiirka gaashaandhigga ayaa sheegay in 8,000 oo qof ay weli xabsi ku jiraan, waxaana lagu eedeeyey inay galeen dambiyo intii rabshadaha ay socdeen.


DDSI Oo Deegaanka Canfarta Ugu Deeqday 6500,00 oo kiintaal Oo Calafka Xoolaha ah - Cakaara News\nDDSI Oo Deegaanka Canfarta Ugu Deeqday 6500,00 oo kiintaal Oo Calafka Xoolaha ah\nJigjiga(CN) Sabti 13 February 2016, Dawlada Deegaanka Soomalida Itoobiya oo ugu deeqay Deegaanka Canfarta calafka xoolaha oo kabadan 6500 oo kiintaal kadib markii ay soo food saartay abaar ay keentay isbadalka cimiladu, islamarkaana gaadhsiiyay bulshadii Deegaanka Canfarta.\nDeeqdan calafka xoolaha ah ayaa waxaa isku soo dubariday gaadhsiiyayna deegaanka canfarta Xafiiska Kahortaga iyo U diyaargarowga Masiibooyinka iyo Xafiiska Xoolaha iyo Hormarinta Reermiyaga DDSI.\nHadaba waxaa shabakada cakaaranews ugawarbixiyay deeqdan lagaadhsiiyay Wasiirka Xafiiska Kahortaga Iyo U diyaar garawga Masiibooyinka DDSI mudane Maxamed Daahir Ismaacii oo sheegay in kadib markii uu deegaanku ka haqabtiray gobalka siti abaartii aykeentay isbadalka cimiladu oo gaadhsiiyay calaf xoole oo aad u badan kadib ayuu deegaanku uguntaday sidii uu ugaadhsiinlahaa deegaanka walaalohood ah ee canfarta islamarkaana gaadhsiiyay calaf xoole oo kabadan 6500, oo kiintaal.\nwaxuuna masuulku intaa kudaray in ay deeqdan gudoonsiiyeen masuuliyiintii dhigooda ahaa ee deegaanka canfarta islamarkaana ay si qiiro leh ugu mahadceliyeen deegaanka iyagoo aad ugu duceeyay bulshada iyo masuuliyiinta deegaanka caawimada soo gaadhsiiyay ee walaalahooda.\nSidookale wasiirka Xoolaha iyo Hormarinta Reermiyiga mudane Cabdinuur Calow Axmed oo isna sheegay in ay tahay mid ilaahay lagu mahadiyo maadaama deeganku maanta uu ku deeqayo calaf xoole oo kabadan 6500,oo kiintal islamarkaana ay tahay iyana in loo mahad celiyo beeralayda deegaanka ee inatay iskaashadeen wax soosaar balaadhan sameeyay.


TogaHerer: Holland Oo Gacanta Ku Dhigtay Somali Maraykanka Ka Soo Baxsaday Oo Dhinaca Dhaqaalaha Ka Taageeri Jiray Argagixisada Al-shabaab\nHolland Oo Gacanta Ku Dhigtay Somali Maraykanka Ka Soo Baxsaday Oo Dhinaca Dhaqaalaha Ka Taageeri Jiray Argagixisada Al-shabaab\nHolland Oo Gacanta Ku Dhigtay Somali Maraykanka Ka Soo Baxsaday Oo Dhinaca Dhaqaalaha Ka Taageeri Jiray Argagixisada Al-shabaab.\nDowlada Netherlands ayaa xabsiga dhigtay nin la rumaysan yahay in uu dhinaca dhaqaalaha ka taakulayn jiray Argagixisad Al-shabaab ee Somalia ka dagaalanta, Ninka la qabtay ayaa ahaa nin Maraykanku si’ban u baadi-goobaayey.\nSir-doonka Holland ayaa sheegay in ninkaas oo ah 43 uu ku noolaan jiray Minneapolis dalka mareykanka ka hor intii aanu ka tagin bishii November sabnadkii 2008-kii, waxa uu Holland soo gaadhay bil ka dib markii uu Marayanka ka soo cararay.\nEedaysanaha Xabsiga loo taxaabay ayaa iska dhiibay dalka Holland, isaga oo ahaa Magan-geliyo doon. waxa laga soo qabtay xero qaxoonti oo 75 Km ka beegan dhinaca waqooyi bari Magaalad Amsterdam.\nNinkan oo aan la magac-dhabin ayaa ku eedeysan in uu hub u iibiyey kooxda Al shabaab ee Somalia ka dagaalanta, Eedaysanaha ayaa lagu hayaa Magalaada Rotterdam iyada oo loo diyaarinaayo in maxkamad la soo taago.


Kulan horudhac u ah hagidda iyo horumarinta dhallinta oo ka furmay Garowe. – Radio Daljir\nKulan horudhac u ah hagidda iyo horumarinta dhallinta oo ka furmay Garowe.\nJanaayo 12, 2012 12:00 b 0\nGarowe, Jan 12 – Kulan lagu joon-gaynayo hagidda iyo hanuuninta dhallinta deegaannada Puntland ayaa maanta ka furmay magaalada Garowe xarunta maamulka Puntland taasoo ay ka qaybgaleen madax sarsare oo ka tirsan dawladda Puntland.\nKulankaan oo ah midkii ugu horreeyey ee noociisa ah oo loo qabto dhallinta Puntland ayaa waxaa ka qaybgalay dhallinyaro ka kala timid gobollada kala duwan ee Puntland, si ay iskugu tusaaleeyaan meelaynta mastaqbalkooda, iyadoo madaxda dawladduna ay so bandhigayso wadiiqo lagu hagi karo jiilka soo koraya si aan loo marin-habaabin.\nIsku-keenkaasi dhallimeed oo lagu ifinayo wadiiqada toosan ee jiilka mustaqbalka ayaa furitaankiisa maanta waxaa goob-joog ka ahaa m/weyne ku-xigeen dawladda Puntland Gen. Cabdisamad Cali Shire, guddoomiyaha baarlamaanka Cabdirashiid Maxamed Xirsi iyo xubno kale oo ka kala tirsan golayaasha dawladeed ee Puntland.\nMadaxwayne kuxigeenka dowladda Puntland Gen Cabdisamad Cali Shir ayaa ugu horayntii kulanka ka sheegay dhalintu inay lafdhabar u tahay bulshada islamar ahaanaataana loo baahanyahay in kor loo qaado horumarinta,waxaana uu dhanka hay’adaha QM uu ka codsaday inay gacan ka gaystaan in shaqo abuur loo sameeyo dhalinyarada.\nMadwxayne kuxigeenka Gen.Cabdisamad Cali Shir ayaa hoosta ka xariiqay in shacabka iyo dowladda Puntland looga baahanyahay inay siwadajir ah uga hortagaan qofkasta oo qalqal galinaya amaanka Puntland.\nWasiirka shaqada,shaqaalaha ciyaaraha iyo dhalinyarada Puntland Cabdiwali Xirsi Indha-guran Guran oo isguna ka hadlay kulanka ayaa ka codsaday dhalinyarada inay bartaan xirfada farsamada gacanta ayna sameeyaan wax soo saar dalka gudihiisa ah.\nGudoomiyaha golaha wakiilada Puntland Cabdirashiid Maxamed Xirsi oo ka hadlay kulanka ayaa waxaa uu ku booriyay dhalinyarada inay ka hortagto cadawga kusoo duulay oo uu ku tilmaamay inay ka mid tahay ururka Al-Shabaab.\n“Cadawga waxaa ay laayeen isimadayna,saraakiisheyna,culimadayna waxaan inoo balan ah inaan siwadajir ah uga hortagno,dhalinyaradana gacayn haka gaysato sidii la isaga qaban lahaa”ayuu yiri gudoomiyaha golaha wakiilada Puntland Cabdirashiid Maxamed Xirsi.\nKulanka ayaa kusoo beegmaya xilli dowladda Puntland ay dagaal xoogan kula jirto kooxda Al-Shabaab oo la rumaysanyahay dhalinyarada inay u adeegsadaan ka qaybqaadashada falalka amni daro ee kadhacaya Puntland.\nShan qof oo burcadbadeed Soomaaliyeed ah oo ku dhaawacmay weerar iska caabin ah oo ay saameeyeen ciidamada badda Midowga Yurub\n7 qof oo rayad ah oo siyaabo kale duwan loogu dhaawacay degmada Taleex ee gobolka Sool.


CC SHAKUUR oo dhaqaale ku bixiyey imaanshihiisa Muqdisho ee Isniinta (Xog) - Caasimada Online\nHome Warar CC SHAKUUR oo dhaqaale ku bixiyey imaanshihiisa Muqdisho ee Isniinta (Xog)\nCC SHAKUUR oo dhaqaale ku bixiyey imaanshihiisa Muqdisho ee Isniinta (Xog)\nMuqdisho (Caasimada Online) – Hogaamiyaha xisbiga Wadajir C/raxmaan Cabdi Shakuur Warsame ayaa la filayaa maalinta Isniinta soo socota oo taariiqda ay ku beegan tahay 10 December inuu kusoo laabto magaalada Muqdisho.\nImaanshahiisa magaalada Muqdisho ayaa xogaha aan heleyno waxay sheegayaan inay la xiriirta xuska sanad guuradii koowaad ee ka soo wareegatay maalintii ciidamada amaanka ay weerareen guriga uu ka degen yahay magaalada Muqdisho.\nQaban qaabada munaasabada baroordiiqda ah oo la filayo inuu ka qeyb galo ayaa ka socoto magaalada Muqdisho, isaga oo ka qeyb gali doona baroordiiqda si uu kaga hadlo waxa ku dhacay iyo sanad kadib waxii loo qabtay.\nXogo aan heleyno ayaa sheegaya in Si dadban uu dhaqaalo ugu bixiyay soo dhaweyntiisa maalinta Isniinta, waxaana uu dhaqaalahaasi siiyay qaar kamid ah warbaahinta magaalada Muqdisho.\nIdaacado kooban oo ku yaala magaalada Muqdisho ayaa laga bilaabay baahinta ogeysiis la xiriira iyo taageerayaasha xisbiga ay ka qeyb galaan soo dhaweyntiisa, waxaana laga leeyahay labo ujeedo.\nUjeedada koowaad ee laga leeyahay ayaa ah in lagu faano haddii taageerayaal badan ay yimaadaan, si nabad ahna kaga qeyb galayaan soo dhaweynta C/raxmaan Cabdi Shakuur Warsame.\nUjeedada labaad ayaa ah in haddii laga carqaladeeyo dadweynaha inuu ka dhigo Kiis ah in loo diiday wuxuu xaq u lahaa muwaadin ahaan, waxaana la ogeyn sida xaalka uu noqon doono.\nWarar aan heleyno ayaa sheegaya in laamaha amaanka ay ka warheleen ujeedada laga leeyahay arintaan, waxaana ay ka feejigan yihiin dadweyne badan oo carqaladeeya amaanka magaalada Muqdisho.


Shiinaha ahama Steel Round Bar / Rod soo saaraha iyo qeybiye | Kunda\nMarka loo eego habka wax soo saarka, baararka biraha birta ah waxaa loo qeybin karaa seddex nooc: kulul oo la duubay, la been abuuray iyo kuwa qabow oo la sawiray. Qeexitaannada biraha wareegsan ee birta ahama ee diirran waa 5.5-250 mm.\n201/202/304 / 304L / 316 / 316L / 321/410/420/430 / 440C / S31803 / S38815 / S30601 iwm.\nBallaca: 3mm ~ 800mm\nCabir: 3mm * 20mm * 20mm ~ 12mm * 100mm * 100mm\nBar laba jibbaaran\nCabir: 4mm * 4mm ~ 100mm * 100mm\nDhumucdiisuna: 2mm ~ 100mm; Wareeg: 10mm ~ 500mm\nBar lix geesood ah\nCabir: 2mm ~ 100mm\nSoosaarista aashitada / Muraayadda Muraayadda / Midabka midabka / Nadiifinta / Nadiifinta Guud\nRound / Rektangle / oval / slotted\nMuunad waa bilaash waana la heli karaa\nMarka loo eego habka wax soo saarka, baararka biraha birta ah waxaa loo qeybin karaa seddex nooc: kulul oo la duubay, la been abuuray iyo kuwa qabow oo la sawiray. Qeexitaannada biraha wareegsan ee birta ahama ee diirran waa 5.5-250 mm. Dhexdooda: 5.5-25mm biraha yar-yar ee birta ah ee birta ah ayaa inta badan lagu bixiyaa xarigyo toosan, oo badanaa loo isticmaalo biro bir ah, boolal iyo qaybo farsamo kala duwan; biraha wareega ee birta ah ee ka weyn 25mm ayaa badanaa loo isticmaalaa in lagu soo saaro qaybo farsamo ama bileysyo biibiile bir ah oo aan xuduud lahayn.\nKala duwanaanta arjiga:\nUlaha birta ahaanta leh waxay leeyihiin rajo codsi balaaran waxaana si balaaran loogu adeegsadaa qalabka jikada, dhismaha markabka, kiimikada, mashiinada, daawada, cuntada, awooda korontada, tamarta, qurxinta dhismaha, awooda nukliyeerka, aerospace, militariga iyo warshadaha kale! Qalabka loo isticmaalo biyaha badda, kiimikada, dheeha, warqadda, oxalic acid, bacriminta iyo qalabka wax soo saarka kale; warshadaha cuntada, tas-hiilaadka xeebta, xargaha, ulaha CD-ga, boolal, lowska.\nHore: Hot Rolled H Beam Steel\nXiga: Xaashida Aluminium


Play Starburst Slot UK – No Review Deposit for Coinfalls.com\nCoinfalls.com Deposit by Card & Phone dalacaad Bill Gaarka ah!\nGaaraan waayo xiddigaha la Starburst naadi ciyaarta online at Coinfalls Casino! Going kor u bannaan ayaa laga yaabaa in aan macquul aheyn in aad ka hor, laakiin xiddigaha keeno inaad hubaal ah ma aha! The kulan booska Starburst ku siinayaa waayo aragnimo ah ee Meyeydaan sida sitaa iyo glittery xiddigaha miiqdaan si aad u Muujin abaalmarino weyn. ciyaaryahanka iyo naqshadeynta fiican soo laabtay cajiib in la arko, kulankaan waa waajib ah marka ay timaado telefoonka mobile & naadi online.\nBixi by Phone Bill boosaska Dalacaad on Slot Starburst\nA 5 ambadeen iyo 10 ciyaarta line pay, waxaa la ciyaari karaa labada dhinacba. Tani waxa ay ka dhigaysa 20 kulan line mushaarka kaliya. calaamadaha waxaa sida ay theme ee dhagaxyo iftiimeen oo dahab u eg Bar Gold, diamond Yellow, sardiyos, sumurud, iyo safayr.\nPlay Starburst naadi Mobile & Online la £ 5 FREE waayo, Ciyaartoyda New Coinfalls.com\nkhamaar ah: Ciyaaryahanka ayaa awood u dhexeeya 0.01 iyo 10 credits per line pay. bet ayaa laga beddeli karaa iyadoo la isticmaalayo fallaadho. Marka dhan waxaa loo dhigay, isticmaali button wareejin ah in aynu ciyaarta bilaabaan. Marka aad hesho 3 ama calaamado dheeraad ah, waxa ay taasi Combo guul. In ciyaarta aasaasiga ah, 5 baararka oo dahab ah oo aad ka heli qadarka guusha ugu badan ee 25,000 credits.\nWild: The Starburst Slot Game Machine, Astaanta duurjoogta ah halkan waa xiddiga ugu Rainbow, iyo run u soo saaraa midabada nasiib! duurjoogta ah ayaa u muuqda on ambadeen 2, 3 iyo 4 kaliya oo badali karaa calaamad kasta oo. Oo waxaa jira mid ka badan! Iyadoo duurjoogta kasta, yimaaddo wareejin ah oo lacag la'aan ah. Waxaad ka heli kartaa 3 dhigeeysa free waqti.\nMarka duurjoogta ah u muuqataa on wareejin ah oo lacag la'aan ah, waxa uu go'an gal meeshiisii ilaa 3 free dib-u-dhigeeysa. Taas macnaheedu waxa weeye wax badan oo guulo dukaanka aad u!\nhalkan Muuqaal kale oo cajiib ah waa in calaamadaha la Mire Waqaf oo karo. Taas macnaheedu waxa weeye in ay jirto waa wax macquul ah in leenahay isku calaamadaha on ambadeen oo dhan, taas oo dabcan u siyaadiyaa guuleystayna iyo fursadaha garaacid Ghanna a.\nNaadi Free Online – Starburst Style – £ 505 Xirmada Bonus for Ciyaartoyda New at Coinfalls.com\nStarburst waa ciyaar booska loogu talagalay dadka u dhan jeclaan ka mid ah go a! In kastoo ay jiraan lahayn qaababka kala duwan ee ka ciyaarta, Duurjoogta ah waa ku filan si ay u sii aad marti qaaday oo aad guuleystayna tag sare. Sidaas marka waxa la sheegay in aad gaarto kartaa xiddigaha, aad runtii samayn! Ka dhig naftaada marti qaaday iyo qayb ka mid ah Amarka samada noqon, kaliya on qadaadiic dhaco Casino.\nStarburst naadi UK at Coinfalls.com


Wararka Maanta: Sabti, Sept 8 , 2018-Dadka reer Jabuuti sidey u arkaan dadaallada nabadeed ee ka socda Geeska Africa\nSabti, September, 08, 2018 (HOL)-Iyadoo dalka Jabuuti ay ku sugan yihiin wafuud ka kala socta saddexda dalka, Soomaaliya, Itoobiya Eritrea guud ahaan-na marka la eego ay socdaan dadaallo la doonayo in lagu nabadeeyo leysugu-na soo dhaweeyo dalalka Geeska Africa ayaa waxaa arintaa siweyn u soo dhaweeyay Shacabka Jabuuti iyo Ururrada mucaaradka intaba.\nShacabka oo la hadlay warbaahinta ayaa sheegay in wax wanaagsan u arkaan nabada raadinta labada dowladdood Soomaaliya iyo Itoobiya ay ka dhax bilaabeen dowladdaha Jabuuti iyo Eritrea oo muddo dheer-ba uu dhax yeelay muran la xiriira deegaan xudduudeedka ay wadaagaan labada wadan.\nShirka iyo kulamada socda ayeey ku tilmaameen tallaabo hor leh oo loo qaaday dhinaca nabad-galyada iyo isku soo dhawaanshaha guud ahaanba dowladdaha Geeska Africa, iyada oo meesha laga saarayo wixii khilaaf ah ee jira.\nWafdiga ku sugan dalka Jabuuti ee ah wasiirro arrimo dibeddeedka dowladdaha Soomaaliya, Itoobiya iyo Eritrea ayaa mas’uuliyiintii ay is arkeen waxaa ka mid ahaa madaxweynaha dalka Jabuuti Ismaaciil Cumar Geelle oo si diiran u soo dhaaweeyay, islamarkaana sheegay in niyad sami uu hayo dadaallada socda.\nDhawaan magaalada Asmara waxaa ku shiray hoggaamiyayaasha saddexda dowladdood Soomaaliya Itoobiya iyo Eritrea, kuwaa oo isku afgartay wafdi heer wasiirro ah loo diro dalka Jabuuti.


Mogadishu Journal » Arsenal oo 3-0 ku garaacday Chelsea iyo natiijooyinkii maanta ee horyaalka Primeir League\nArsenal oo 3-0 ku garaacday Chelsea iyo natiijooyinkii maanta ee horyaalka Primeir League\nKooxda Arsenal ayaa garoonkeeda Emirates ku dubatay kooxda ay aadka u xafiiltamaan ee Chelsea, kaddib markii ay ku garaacday 3-0, iyadoo goolashaas ay dhasheen qeybtii hore ee ciyaarta.\nArsenal oo lixdii kulan ee u dambeysay aanay wax gool ah ka dhalin Chelsea ayaa caawa mar kaliya ku fur furatay, guushan ayaa siisay Tababare Arsene Wenger kalsooni iyo rajo, iyadoo u buuxsantay 20 sano oo uu Kooxda leylinayay.\nDaqiiqadii 11aad Arsenal ayaa heshay goolkii hoggaanka, waxaana ku fara yareystay Sanchez oo si cajiib leh kaga dulqaaday goolhaye Courtious, kaddib markii uu ka faa’ideystay qalad uu galay Cahill oo kubad aan dhameystirneyn u baasay saaxibkiis, balse Sanchez ayaa meel cidle ah ka dafay, shabaqana ku hubsaday.\nSaddex daqiiqo kadib Arsenal ayaa gool labaad ah dhalisay, waxaa uu ahaa mid si aad ah looga soo shaqeeyay, waxaana shabaqa ku hubsaday Theo Walcott.\nArsenal ayaa wixii markaas ka dambeeyay maamulka ciyaarta si dhameystiran ula wareegtay, waxaana daqiiqadii 40aad ay heshay goolkii saddexaad, waxaana u dhaliyay Ozil oo baas fiican ka helay Sanchez.\nQeybta hore ayaa ku idlaatay 3-0 oo ay Arsenal ku hoggaamineysay, waxaana markii qeybta labaad la isku soo laabtay labada kooxood ayaa wax goolal ah iska dhalin waayay, balse fursado dhowr ah iska khasaariyay.\nDaafacyada Arsenal, Mustafi iyo Koscielny ayaa laf dhuun-gashay ku noqday weeraryahanada Chelsea sida Costa, Hazard iyo Willian.\nDhinaca kale natiijadooyinka maanta ayaa waxay ahaayeen sidan:-\nKooxda Manchester City ayaa 3-1 uga badisay Swansea City\nManchester United ayaa 4-1 uga badisay Leicester City, waxaa goolkii u horeeyay u dhaliyay Pogba.\nLiverpool ayaa 5-1 uga badisay Kooxda Hull City\nTottenham ayaa 2-1 uga badisay Middlesbrough\nDuqeyntii magaalada Halab oo halkeedii wali ka sii socta


Mareeyihii guud ee hay'adda taya-dhowrka Soomaaliya oo shaqada laga joojiyey - Caasimada Online\nHome Warar Mareeyihii guud ee hay’adda taya-dhowrka Soomaaliya oo shaqada laga joojiyey\nMuqdisho (Caasimada Online) – Wasiirka Ganacsiga iyo Warshada xukuumadda Soomaaliya ayaa goordhoweyd shaqo joojin ku sameeyay Mareeyaha Guud ee hay’adda taya-dhowrka Soomaaliyeed, Aadan Xasan Barre.\nWasiirka ayaa shaqo joojinta Mareeyaha u cuskaday wada-shaqeyn la’aan ka timid Mareeyaha guud ee hay’adda iyo curyaaminta habsami u socodka waajibaadka Jaangoynta iyo Tayo-dhowrka.\nSidoo kale waxa lagu eedeyay Mareeyaha Guud in uu si ula kac ah isaga indho-tirayo hanaanka kala sareynta shaqada, taasi oo gundhig u ah dhamaan howlaha la qabanayo\n“Kadib markii uu arkay in Mareeyaha guud ee hay’adda uu iska dhega-tiray talooyin badan oo horey loogu soo jeediyay, laga bilaabo maanta waxa laga joojiyay Aadan Xasan Barre in uu ku howl-galo xilka Mareeyaha Guud” ayaa lagu yiri waraaqda shaqo joojinta ee uu soo saaray Wasiirka Ganacsiga.\nWasiirka ayaa xilka Mareeyaha Guud ee hay’adda tayo-dhowrka Soomaaliyeed u igmaday in uu sii hayo Mareeye ku-xigeenka hay’adaas.\nUgu dambeyntiina Wasiirka ayaa ka codsaday dhamaan hay’adaha dowladda ee wada-shaqeynta kala dhaxeyso Hay’adda Tayo-dhowrka Soomaaliyeed inay ku gacan siiyaan gudashada waajibaadkiisa shaqo sii-hayaha xilka Mareeyaha Guud.


Beesha Caalamka oo war ka soo saartay doorashooyinka | KEYDMEDIA ENGLISH\nBeesha Caalamka oo war ka soo saartay doorashooyinka\nWar murtiyeed ay si wadajir ah u soo saareen saaxiibada beesha Caalamka ee Soomaaliya ayaa madaxda dalka ugu baaqay in waqtigii loogu talagalay lagu soo gabagabeeyo geeddi-socodka doorashada.\nMUQDISHO, Soomaaliya – Wakiillada beesha caalamka ee ku sugan Caasimadda, ayaa war-muriyeed wadajir ah, ka soo saaray geedi-socodka doorashooyinka, oo hal isbuuc ka harsan yahay waqtigii kama danbeysta ahaa ee loo qabtay in la soo af-meero.\nWaxa ay bogaadiyeen doorashada kuraasta Golaha Shacabka ay qiyaastii kala bar qabsoontay, hayeeshee, waxa ay soo jeediyeen in la saxo khaladaadka jira ee wali muuqda, kaas oo ilaa hadda hor taagan qabashada doorashada qaar ka mid ah kuraasta.\n“Saaxiibada caalamku waxay mar kale hoosta ka xarriiqayaan baahida loo qabo in sixidda qaladaadka habraaca loo wajaho si dhexdhexaad ah oo daah-furan si loo dhiso kalsoonida geeddi-socodka doorashada iyo natiijadeedaba”, ayaa lagu yiri war ka soo baxay UNSOM.\nWaxa ay soo jeediyeen in musharrixiintu xor u ahaadaan baratanka caqabad la'aan, Suxufiyiintuna awood u yeeshaan inay tebiyaan doorashada, bulshada rayidka ahna ay si xor ah u kormeeraan hawlaha socda cabsi gelin la’aan.\nWaxa ay ku baaqeen in dhammaan madaxdu ka fogaadaan sii baahidda xiisadda siyaasadeed, lana xaqiijiyo in ciidamada ammaanka aan loo isticmaalin sidii qalab siyaasadeed, xilli Fahad iyo Farmaajo, wali ciidan ku sii daabulayaan Baldweyen.\nSida ku cad War-murtiyeedka Golaha Wadatashiga Qaranka (GWQ) ee bishii Janaayo, wakiillada Beesha Caalamku, waxa ay hoosta ka xariiqeen in geeddi-socodka doorashadu ku egyahay 25 Feberaayo, lana dardargaliyo xilligaan si loo xaqiijiyo xilliga jadwalka.\n“Maadaama wakhtiga kama dambeysta ah ee ay isku raaceen Golaha Waatshiga Qaran bishii Jannaayo 2022 uu ku eg yahay 25 Feberaayo, bah-wadaagtu waxa ay dhiirigelinayaan sii wadidda dardargelinta, si loo xaqiijiyo dhammaystir degdeg ah, laguna kalsoonaan karo ee geeddi-socodka doorashada”, ayaa lagu yiri.\nKu dhawaad 60% kuraasta Golaha Shacabka ayaa la doortay, xilli hore loo soo af-meeray doorashada Aqalka sare, Magaalooyinka Gaalkacyo iyo Baladweyne, ayaa la filayaa in maalmaha soo socda lagu doorto kuraas hor leh.